Karenni National Defense Force nih SAC ralhrang 10 leng an thah hna - Chin Eleven News\nKarenni National Defense Force nih SAC ralhrang 10 leng an thah hna\nOctober 27, 2021 admin@chin11news.com Myanmar 0\nDemosoe kahdohnak ah ralhrang pawl 10 tluk an thi tiah KNDF nih an thanh. Kayah (Karenni) ramkulh, Demosoe, Nizaan (October 26) zaanlei ah kahdohnak a chuak i SAC ralhrang 10 hrawng an thi tiah Karenni National Defense Force nih thanhnak a tuah.\nDemosoe peng, HtuiluiBila le Ngwetaung Ywathit khuakar ah Ralhrang le Karenni Army/ KNDF hna cu October 26 zaanlei sang ah suimilam 2:30 chung hrawng an i kaap i ralhrang 10 an thih pinah motor 2 ai rawk tiah KNDF nihcun a thanh.\nKahdohnak a chuah hnu ah ralhrang raltuknak vanlawng zong cungah ai hel len. KNDF lei in ai hliam le a thimi umlo tein hnu an kir kho.\nThawngdang;Chin ram hriamtlai nih kan i ralring taktak a herh mi cu Rawn um mi CDM pawl Palek le PK tibantuk pawlhi an umnak PDF/CDF Camp ah an hruai hna i cucu hruai ti hna hlah seh ti ka duh ko.\nA ruang cu an van hruai mi hna chungah hin Motor Pk an um i PDF pawl tih ah a lem cang in CDM an i tuah tir hnu ah GPS hman in SAC ralhrang pawl CDF le PDF camp ah an hruai tawn hna tiah thawng theih a si. Zaw Burma\nRalrin Taktak Ding: PDF Ttih Ah CMA An I Lut Ter I, PDF Le CDF Camp Ah GPS Hmang In Ralkap An Auh Hna\nLairam A Ttap, Ngaihchia Taktak A Si Cang Mi Kan Dirhmun Kong


BAWMHNAK KONG WHITE HOUSE AH AN CEIH CANG – The Chinlung Post\nBAWMHNAK KONG WHITE HOUSE AH AN CEIH CANG\nCoronavirus Bawmhnak Kong White House Ah An Ceih.Tuchun ah President Trump le Republican hruaitu pawl cu White house ah tonnak an ngei I, zetindah a voi 2nak cozah bawmhnak kan tawlrel lai timi kong an ceih. Republican party hruaitu hna nih federal cozah nih pandemic umempolyment benefit pekmi [ zarh khat ah $ 600 pekmi ] cu donghter an duh.\nSenate Republican hruaitu, McMconnel nih cun kum khat ah $40000 in a tanglei a ngahmi pawl hi a har bikmi an si caah mah hna caah a hlei in kan ruah a hau tiah kan hnu ah khan a chim.Thaizing ah Treasury Secretary Munuchin le White house chief of staff, Mark Meadow nih Republician hruaitu hna he thaizing ah tonnak an ngeih rih lai, mah hnu ah Democratic paty hruaitu he tonnak a ngei than te lai.\nPrinceton Professor Carol Swain Nih BLM Paawl Cu Maxist A Ti Hna.Princeton University ah professor a rak tuanmi minak nu, Carol Swain nih minak pawl a ttanhmi phu, Black Lives Matter cawlcangh cu Democrats pawl nih an dirpi mi, Marxist cawlcanghnak a si caah US rampi a kan hrawktu ding an si tiah Fox news interview ah a chim.\nDemocrats pawl nih minak pawl kha anmah duhmi agenda tlinter nak caah an hman hna an si, mah cawlcanghnak nih kan ram rawhnak a chuahpi khotu ding an si. A ho kan ca hmanh ah thatnak a chuahpi kho dingmi a si lo” Black Livers Matter phu pawl hi civil right organization si lo, politic a tuahmi phu an si” tiah a ti. Cattialtu Salai Lairamthang\nTULUK KHUAKHAN CU CELH DING ASI TILO APOI TAKTAK KHI A SI CANG


Breaking News; KIA le MNDAA fonhti in MAH Batallion pa 1 an lak, ralhrang 100 hrawng an thi – Chintanbo\nKIA le MNDAA fonhti in MAH Batallion pa 1 an lak kho, ralhrang 100 hrawng an thi\nShan ramkulh, Monekoe(မုံကို) peng,Monekoe hpaungsine(ဖောင်းဆိုင်) hmunhma ManKhuan(မန်ခွမ်) pawng kiang hmun ah Ralhrangbu le KIA/MNDAA phu fonhti in tu ni August 28 ah kahdohnak a chuak i Ralhrangbu lei in Ralbawi pa 2 an thi i, ralhrang 100 hrawng an thi tiah Kachin Local news nih Yangon Khit Thit Media sin ah a chim.\nMah hmun ah cun tu zing slm. 8:00 in 10:00 tiang voi 1, tu zaanlei slm. 4:00 in 7:00 tiang voi 2 nak kahdohnak faktaktak in a chuak tiah theih a si. ” Kan nih lei nih hriamnam a tam ngai kan lak kho. Ralhrangbu Batallion-525 le KIA, MNDAA fonhti mi phu i kahdohnak a si. Sah kah Sah-17 raldohnak hruaitu bawi cu hliamhma faktuk in a pu ca’h Helicoptar in tu zaan slm. 9:30 hrawng ah Lashio ah an kal pi cang” tiah Kachin local news nih Yangon Khit Thit Media sin ah a chim.


Messi cu 'Barcelona chuahtak ka siang lo' tiin a ṭap - THE CHIN EXPRESS\nMessi cu ‘Barcelona chuahtak ka siang lo’ tiin a ṭap\nVawlei cung bawlung chuih thiam bik laksawng Ballon d’Or voi 6 (tambik) a ngahmi Lionel Messi cu Barcelona FC in a chuak ding si cang caah mitthli hul har in a ṭap ruangmang.\nMessi, kum 34 cu Barcelona club lawngah a chuih pengmi si. Kum 21 chung bak a chuihnak si caah…. nizaan ah media sin thawngthanhnak a tuah i chuahtak a sian lonak kong a chim cu mi fanau pa a ṭap ruangmang ko… a mawh ve hrim lo.\nMessi cu PSG ah a lut kho men\nMessi nih, “PSG ah ka lut te kho men, nain atutiang ahcun a fiang taktak rih lo. Barca nih ka sachoh tat-ṭan ṭu lo dingin thawng a thanh hnu in club tampi nih an ka fuh cio i atutiang ahcun zei club ah dah ka luhte lai ti kai sungphiat rih lo. Club tampi he kan i ceih cuahmah liopi si.\n“Zei bantuk club ah ka va luh hmanh ah Barca he aa phomh te ding club asi lai ti cu a fiang ko.\nVawlei cung bawlung chuihthiam vialte lakah Ballon d’Or tambik (6) ngahmi Messi\n“Barca chuahtak cu ka duh hrim lo, nain chuah lo awk ṭha lo. Cun kei cu ka chuih fatin tei peng ka duh. Hihi ka lungput asi. Tei peng ka duh.\n“Ka hnu zarh ah Neymar le Angel Di Maria tiin PSG zaanglek pawl he hman kan i thlak caah ‘PSG ah ai ṭhial hnik’ an ka timi kha cu an i capo mi asi.\n“Barca ah chuih rih dingin ka tuah khawhmi paoh ka tuah dih ko. Chuahtak ka siang hrim lo.\n“Barca cu ka tlaihchan tukmi club asi caah chuahtak ka siang lo i atu bantuk dirhmun ka phak cu ka ngaihchia tuk hringhran. Chuahtak a hau te lai ti hi ka rak ruat bal lo. Zei tik hmanh ah lih ka chim bal lo. Ni kum ahcun chuah ka duh ko, tu kum cu chuah ka duh lo. Mah ruang cun ka ngaihchia tuk.\nKa lahkhah acheu ka zuk ulaw Barca ah ka umter rih ko u\n“Barca president Joan Laporta nih Barca club nih tangka leiba kan ngeih caah Messi sachoh tat-ṭan kan ṭu kho lai lo… a timi hi asi kho lomi si. Barca nih leiba a ngeih khawhnak lam um lo. LaLiga caah tangka hman an duh lo i si.\n“Barca ah um rih dingin ka si khawh chungin kai zuam nain a sinpi hlei lo. Ka lahkhah acheu in ka zuk ulaw Barca ah ka umter rih ko uh ka ti hna nain Barca nih zeihmanh an ka let duh lo. A lahkhah 30% ṭhumh dingin kan hal nain a duh lo an timi kha an lih lawngte si. Zeihmanh an ka hal lo. LaLiga ah tangka hman an duh lo caah si,” ati.\nMessi cu June 30 ahkhan Barca he an sachoh a dih cang.\nMessi nih, “Ka lahkhah acheu in ka zuk ulaw Barca ah kum 5 chung ka umter rih ko uh….” ati ko hna nain Barca nih a hmuhmi tangka nakin a zaanglek pawl thlahlawh a pekmi hna hi 110% ding asi caah aa kaih hlei lo. Barca nih kum 2019-20 ahkhan LaLiga caah tangka €600 million lawng a hman. A ra laimi season lebang ahcun €200m lawng hman a timh. Liamcia Messi sachoh ah bonus telh loin lahkhah bak lawngah €70m pek ding ti asi. Cucaah Barca sipuaizi caah aa kaih ti lo.\nMessi: Tu kum hi ka caah a har bik\nMessi nih social media ah, “Phun dang deuh in chuah thiam si sehlaw ka va duh dah. Barca ah chuih rih dingin ka tuah khawhmi paoh ka tuah ko nain a sinpi kho lo.\n“Barca ah kum tampi chung ka chuih ṭimi nan dihlak cungah ka lawm tuk hringhran. Thazaang a kan petu mipi zong nih nan si khawh chungin nan ka dawt caah ka si khawh chungin nan lungtlinter kai rak zuam peng ve. Mah angki caah hin ka sinak dihlak in kai zuam. Ka chuak cang lai, nain hihi a donghnak si lo, hnu ah kan i tong ṭhan hna lai. Barca na chansau ko seh!,” ati.\n“El awk um lo, hihi bawlung chuih kaa thokka in atutiang ah ka caah a har bik si. Ka nun chungah harnak phun tampi ka tong ko. Nain tutan cu aa dang tuk. Barca ah bawlung chuih ka cinh ti lai lo, Barca min in certual ah ka chuih ti lai lo, ti ka ruah ah ka celh lo. Ka caah a har bik si.\nMessi, a nupi le an fale 3\n“Barca ahhin kum 13 ka si lio tein ka chuih cang. Kum 21 hnu ah, Spain ram Barcelona khua in ka nupi le hika ah ṭhangmi ka fale he kan chuak riangmang cang lai. Hika cu kan khua bantukin kan ruah ve cangmi si caah lam dangdang in kan ra ṭhan te lai lo ti cu ka chim kho lo. Ka fale zong kan ra ṭhan te lai tiin bia ka kamh hna,” ati.\nLaLiga zong nih social media ah thlahnak ca a ṭial ve, “Hmun khat ah tuanbia kan ṭial ṭi hna. Hika in minthang taktak ah nai chuah caah kan i uang tuk ve. Kan i lawm, Leo Messi,” ati.\nMessi nih Barca caah goal 672 a goal. Barca club dirhka in nihin tiangah goal tambik a goal tu si. Sinain, Barca fans pawl cu ‘keimah lo zongin teinak nan hmu peng ko lai’ ati hna.\n“Barca cu vawleicung team ṭha bik ah aa tel vemi si. An zaanglek an ṭha tuk hna. Zaanglek thiamthiam zong an ra chap lai, atu lawng si lo, hmailei zongah. Zaanglek cu an ra i an chuak ko. Laporta nih a chim bang, club nakin a biapi deuhmi minung pumpak hohmanh an um lo. A hramthok ahcun phun dangpi lo ko lai, nain nan i ziak te ko lai,” ati.\nMessi a thaisung\nMessi a thaisung Antonela Roccuzzo nih, “Liamcia kum vialte kong catlang tlawmte in ṭial cu a har ngai! Nan kan dawtnak vialte zeitik hmanh ah kan philh lai lo. An chim lengmang bang, harnak kan tonmi nih a kan ṭhawnter chinchin! Kan chungkhar in kan i hrim lai i, certual ah kan lang ṭhan lai, hmasa nakin kan ṭhawng deuh lai… Kan kalnak paoh ah kan kalṭi hna lai, nain hmailei ah kan kal peng lai !!! Ka dawt, kan dawt tuk @LeoMessi,” ati ve.\nHakha um Chin Cozah Zung an kah, Kawl Ralkap 3 thi\nLian - September 5, 2021


Benjamin Sum Cu USA Lei Nih Sawm A Si Cang, Lawmhpi Cio Hna Usih – The Cherry Par\nBenjamin Sum Cu USA Lei Nih Sawm A Si Cang, Lawmhpi Cio Hna Usih\nMyanmar Idol Season 4 ah hlasa zuamnak ah teinak pahnih a kan co piaktu Benjamin Sum cu USA ram um Chin miphun nih sawm a si cang. Benjamin Sum cu tu kum 2020 Chin TV Chin Artist of The Year laksawng a cotu zong a si. Kawlram pumpi ah mino hlasathiam minthang pakhat le mipi nih uar tukmi thazang pek tukmi pakhat zong a si fawn. Benjamin Sum cu 2021 May – June thla hnih chung USA rat dingin sawm a si. Hi sawmnak kong ah an timhtuahmi cu US i um amah tha petu mipi pawl he hawikomhnak an ngeih khawhnak ding caah ruahchannak in sawmmi a si. Covid-19 zawtnak boruak ruangah sawmnak kong zong thil ai thleng than kho mi a si. Cucaah, Benjamin Sum sawmnak kongah program umdan thawng fiantein thanh than khawh peng kan in zuam te hna lai, tiah Chin TV lei nih an tarlang hi a si.\nChin TV In Benjamin Sum USA Ra Ding Sawm Thu; 2020 Chin TV Chin Artist of The Year laksawng ngahtu Benjamin Sum cu 2021 May-June thla hnih sung USA ra dingin sawm asi. Sawmnak ih tumtah bikmi cu US ih um amah tha petu mipi pawl thawn pawlkom nak an nei theinak ding ah ruahsan in sawmmi asi. Covid boruak ruangah thu hla a dang thei ruangah neta lam ah program um dan ding cipciar in mipi kan lo than leh vivo ding. Mipi hrangah, Chin TV Team, USA.\nHi thawngpang relchap lo cu a pam tuk hringhran. NLD TAINGYINTA SPECIAL COMMITTEE CU REMNAK CEIH DINGIN KACHIN STATE AH AN KAL. TULIO KAWLRAM POLITICS KONG. 2020 Election cu NLD Party nih teinak an hmuh cang ti’ah UEC nih a phuang cang na’in USDP le Ralkap pawl nih buaibainak an tuah cuahmah liopi asi rih. 12 December,2020 ah khan NLD nih cun an i tiamkam cia bantukin, National Reconciliation (Taingyinta Pehtlaihnak Komiti)cu an dinh cang. Hi Committee hi Magwe Division CM Dr. Aung Moe Nyo nih a hruai i member ah Karen State CM Daw. Nan Khin Htwe Myint leh Ethnic Leader. En Hton Khar Naw Hsam an si.\nThaizing 1January,2021 ah hi NLD Committee nih Kachin State, Mitkyina ah KSPP le Lishu National Development Party, NDP(Kachin) pawl he biaceih tinak an nei hna lai. KSPP Chairman Dr. Manan TuKya nih cun, kan duhmi Federal Democracy le Panglong agreement ningin Full Federal System Uknak kan hal peng ko lai ati. KSPP Spokesman U. Gawmgong Aungkham nih cun, kan hawikawm tuanti Taingyinta MUP, KYDP, KNDP,CNLD leh Wah NP pawl he Federal Union kan halmi kan hmuh hlan lo kan nawr hna lai ti’ah a chim. Hi Kachin an kal dih hnu in Moon State ah an kal lai i Moom Unity Party he an i hmu tha’n lai ti’ah NLD Vice- Chairman Dr. Zaw Myint Muang nih a chim.\nHi kongah hin, Myanmar Politics lei mithiam pawl nih cun NLD nih a takin tuahsernak he a langhter hnu lawng lawngah Taingyinta pawl nih an zumh khawh te lai an ti. November 14 ah khan NLD nih Tlangcungmi Party-48 sinah rian tuanti dingin a sawm hna i, Taingyinta Party-12 nih kan in pawmpi timi caa an thanh tha’n cang Cu lakah Shan SNLD le Rakhiang ANP pawl nih an let hna loh. NLD nih hmuh an kan duh asi ah cun, Invitation sawmnak Official in rak kan pe seh ti’ah an ti.\nTulio cu Yangon Khuapi ah Zumhlonakဆန္ဒပြ nakin an buai lulh ko. Cu karlakah Phytuh Hluat daw Chairman Khun Myat Thun nih MP thim tharmi pawl Parliament Session cu February Zarhkhat nak 2021 ah tuah dingin nawl a pek cang ti’ah theih asi i, MP hlun pawl cu January thla zongah Parliament thut khawh dawh an si ti loh.Election Vote fir an buai tuk ca’ah MP hlun pawl zong 2020 ah an caan donghter dawh an si cang. NLD hi a Cozah kho asi ah cun, 2021 March thla ah khin Cozah thar siam ding asi cang.\nMyanmar Ralkap le Rakhiang AA pawl cu a vawithum nak an i hmuh tha’n cang i, 31/12/20 tiang Ceasefire kahdaihnak kha 2021 February thla tiang Extension i kah rih lo dingin hnatlak nak an siam than cang ti’ah theih asi. AA le Ralkap hi tulio cu an tangti ngai. NLD le UEC nih bye- Election hi tuan hlan ah tuah an i tim lemloh ti’ah theih asi.\nSenior General Min Aung Hliang zongnih C in C sinak cu Kum- 3 dang peh tha’n aa timh rih i, Daw. Suukyi zongnih Myanmar President si aa timh ve ti’ah thawngpang a leng ngai ngai. A tu January thla dawng lei le February,2021 ah hin Myanmar ram Politics cu biatak te’in buaibai nak chuak dawh asi. Credit: MC Biklian\n← Lawmhpi Cio Usih, Rual-U Person of The Year\nNannih nih cun Barma nan kan ti duh ko na’n kannih nih cun Vai kan in ti siang bal hna lo dahkaw →


Ralhrang ralkap ruang ah mi tampi nih Hlaing Thar Yar an chuah tak thluahmah cang – The Cherry Par\nRalhrang ralkap ruang ah mi tampi nih Hlaing Thar Yar an chuah tak thluahmah cang\nRalhrang ralkap ruang ah mi tampi nih Hlaingthaya an chuah tak thluahmah cang\nMarch 14,2021 ah ralkap nih Yangon khuachung Myo vialte lakah company le rian a tam bik nak Hlaing Thar Yar cu Martial Laws hman ding in nawl a chuah caah ralkap tampi an thlah hna. Heh tiah Sandahpiah mi cu an kah hna caah a tlawmbik ni nikhat teah minung 50 an thi. 300 leng nih hma an put. Cu ti cun ralkap pawl cu full in nawl ngeihnak pek an si cang caah ka dang hmundang in ra in Hlaing Thar Yar ah rian a rak tuammi pawl nih Hlaing Thar Yar Myo cu an chuah taah thluahmah cang.\nCatial tu keimah zumhnak ah Hlaing Thar Yar ah hin company tampi a um lawng si loin Tuluk company le Tuluk Business tuahmi tampi an umnak a si caah ralkap nih biatak deuh in runven an duh I si ruah tiah ka ruah. Ngaihchia si ko.\nRelchap, Kawlram palik 400 leng India ah an zam cang. Tutan Kawlram ralkap uknak lak ruang ah palik pawl cu ralkap nih an duh ning poh in an hman hna. Nawl an pek hna. Dai te Sandahpiah ko mi mipi zong cunglei ralkap nih kah le thah an fial hna caah cu ti ralkap nawlpekmi zulh I mipi thah le hrem kha cheukhat palik nih an duh lo caah India ram ah an zam.\nIndia cozah lei chim ning ah “February thla dih lei khan palik tampi kan ram ah an zam. Ralkap uknak duh lo ah an rak zam i 400 leng an si cang. Tam deuh cu palik an si. Meithat zong an um,” tiah an ti. A zammi tam deuh cu Mizo ram lei in an lut ti si. A zammi lei nih an chin ve mi cu “ralkap nawlpekmi zulh i mipi hrem le thah kan duh lo caah kan zammi si,” an ti. Credit: Tluang Ceu Thang\n← Thih Dar! Rev. Chan Kep Tu Nih Mual A Kan Liam Tak E\nKawlram Dothlennak (Spring Revolution) kan kalning le Ramdang dothlennak pawl he aa khahnak le aa dangnak pawl →


THANTLANG POLICE NIH CHUNGKHAR 80 RENGLO KHUACI MUI IN AN TUAH HNA – The Chinlung Post\nHi thil kongah sang dih lak zong lamlo in minung fa velo bang an um hi an lung fahnak cu aan ka chimh. Saram kan si rihlo lam ngeilo tiangin aa kan chiahmi cu kan lung fak tuk tiah upa pakhat min chim lomi nih phone chungin aa ka chimh. A chim rihmi cu Zaan le bangah cun diltlang cung le an kan kham kanhmi thirhri kar in kan i tenh i kan lut chuak tiah an chim. Credit: The Thantlang Post Network\nBreaking News, Thangzaang Khua Mi Pakhat Nih A NuPi A Thah


Paletwa Ralzam Pakhat Vokkuanglawng Cung Ah Meithal In An Kah Caah A Nunnak A Liam – Chin 11 News\nPaletwa Ralzam Pakhat Vokkuanglawng Cung Ah Meithal In An Kah Caah A Nunnak A Liam\nPaletwa khuapi chung ah ralzam in khuasa a si mi Daw Hawi Khin, kum 76 cu tuzing suimilam 9: 00 hrawng ah khan Meeletwa khua in thiingphurh pah in vokkuanglawng in a rak kir leiah a ho ti theih lo mi hriamtlai phu nih meithal in an rak kah caah a nunnak a liam tiah theih a si.\nHi kong he pehtlai in Paletwa khuami pakhat nih a chim ning ah cun “Tuzing suimilam 8 hrawng ah khan kanhnu deuh mi mei an khanghnak khua Meetletwa khua ah rawl chumnak thing va phurh ding in a kal I a rak kir lei ah vokuanglawng cung I a um lio ah meithal in an rak kah hi a si” tiah a chim.\nMeithal kah mi Daw Hawi Khin, kum 76 hi a hawikom minung 7 he Meeletwa khua lei ah rawl chumh nak thing phur ding in an kal hi a si I meithal in an kah hna nak ah amah lawng a rak thih hi a si. Meeletwa khua in Paletwa khuapi ah Daw Hawi Khin hi ralzam in a um mi a si. Kan hnu May 26 ah khan Meeletwa khua cu mei an khangh piak dih hna ruang ah le kahdoh nak ruang ah Paletwa khuapi chung ah an rak zam dih hna I harsa ngai in an um hna.\nRef: Chin World Media


US Laimi Caah Thawngtha Taktak! A Tha Kho Tuk E! – Chin 11 News\nUS Laimi Caah Thawngtha Taktak! A Tha Kho Tuk E!\nNote: Covid-19 zawtnak ruangah mi tampi US Cozah nih bawmhnak a pek i, $1200 cio a pek hna! A tuah Mah tangka kongah bill chuahpi dang a um tthan. Asi Taktak Ahcun Laimi Caah cun thawngttha bak asi. Tam taktak hmuh dawh si ko hi! Thawngpang hi vun rel!\n(D) Senators Sanders, Harris, le Markey nih bill an chuahpi. Minung pakhat ah $2,000 pek siseh an ti. Covid-19 a dih hlan tiang. Bawmhnak hi thla fa tein (monthly) a si lai. Voikhat $1,200 pekmi kha cu a tlawm tuk an ti. (R) nih an duh te hnga dek maw?\nMinung 1: $2,000 , Nuva: $4,000, Hngakchia: 3 tiang: $6,000, Chungkhar 1 ah fa 3 a ngeimi (5):$10,000 (Harris, Sanders, Markey propose $2,000 monthly payments amid coronavirus pandemic) Credit : Zo Tum Hmung


2018 Kum Chinram Tanghra Sianginn 28 In Pakhat Hmanh Tanghra An Awng Lo – THE CHINLAND POST\nCity Hunter| 2018 June 6| 2018 June 2 ah a chuakmi Chin ramkulh tanghra result thanhchuahmi ah Chin ramkulh tanghra sianginn 28 in sianngakchia minung pakhat hmanh tanghra an awng lo, an sungh dih. Hi tanghra sianginn 28 chung ahhin Hakha peng le Kanpetlet peng an i tel lo tiah kan theih.\nTanghra Awng Umlonak Sianginn Zat\n2017-18 cacawn kum, Chin ramkulh ah tanghra siangngakchia umnak le camipuai a phitu an umnak tanghra sianginn zapi hi 91 a si. Hi chung ah minung pakhat te hmanh tanghra an awn lonak sianginn zapi hi 28 an si. Tanghra siangngakchia pakhat hmanh an awn lonak peng hna cu; Thantlang peng in sianginn 5, Falam peng in sianginn 4, Tedim peng in sianginn 2, Tonzang peng in sianginn 5, Mindat peng in sianginn 4, Matupi peng in sianginn 3, Paletwa peng in sianginn 5, a zapi sianginn 28 an si. Hi tanghra sianginn 28 chung ahhin Hakha peng le Kanpetlet peng an i tel lo.\nTanghra Awng Umlonak Sianginn Zat Le Milu\nThantlang peng tanghra awng um lonak sianginn 5 in tanghra camipuai a phitu zapi hi minung 33 an si. Falam peng tanghra awng um lonak sianginn 4 in tanghra camipuai a phitu zapi hi 29 an si. Tedim peng tanghra awng um lonak sianginn 2 in tanghra camipuai a phitu zapi hi minung 15 an si. Tonzang peng tanghra awng um lonak sianginn 5 in tanghra camipuai a phitu zapi hi minung 74 an si. Mindat peng tanghra awng um lonak sianginn 4 in tanghra camipuai a phitu zapi hi minung 31 an si. Matupi peng tanghra awng um lonak sianginn 3 in tanghra camipuai a phitu zapi hi minung 221 an si. Chin ramkulh tanghra awng umlonak sianginn 28 in tanghra a phitu zapi hi minung 407 an si.\n2018 kum Hakha peng chung ah tanghra phitnak sianginn 7 cu; BEHS-No.1, BEHS- No.2, BEHS-No.3, BEHS-Surkhua, BEHS-Chuncung (siangsangrun then), BEHS-Dawrthar (siangsangrun then) le Chin Galaxy (private high School) an si. Cun, Kanpetlet peng chung ah tanghra phitnak sianginn zapi hi 5 a si.\n2018 kum Chin ramkulh pengkip in tanghra result a tha bikmi cu Falam peng an si, zatuak 23.43% an awng. 2018 kum Chin ramkulh pengkip in tanghra result chia bikmi cu Paletwa an si, zatuak 4.25% lawng an awng.\nBiakilh: A cunglei cazin hi Chin ramkulh Social Affair ministry zung ah kan laakmi cazin ningte in kan langhtermi a si.\nPrevious Hakha Khrihfabu Kip Pumpululh Chuih Ah Semi Final A Chuih Ding Phuli\nNext Thantlang Health Care Ministry Nih Sii-inn Oxygen Dur 10 Cawknak Sing 5 An Hlut


A voihnihnak bawmnak kong ah ruahchannak um ti lo; Nancy Pelosi le Chuck Schumer nih fiangtein an chim cang\nHouse Speaker Nancy Pelosi (D-CA) le Senate Minority Leader Chuch Schumer (D-NY) nih joint Statement/ An pahnih ruahning cu nihnih ni/Tuesday ah fiangtein an langter cang i. Senate Replublican pawl nih Coronavirus aid bill an chuahpi mi hi khawika hman ah a kal lai lo tiah an chim\nCoronavirus bawmnak kongah biakhianak an tuah mi cu a dih/expired cang. Schumer le Pelosi nih an chim mi cu, Senate Republican nih Coronavirus relief bill an tuah mi cu an thah piak tthan hna lai tiah an chim\nDemocrat nih $3 trillion cu coronavirus relief bill caah hmang an duh lio ah, Republicans pawl nih $1 trillion nak in tlawm deuh pass tthan an nih tim tiah Democrat leader nih a chim\nA voihkhatnak bawmhnak kha July ah a dih cang. A voihnihnak bawmhnak hi August thla ah Senate ah cohlan a si. Senate nih bawmhnak ding caah $1 trillion a cohlan. Mah kongah Democrat pawl cu an lung a tlin lo ngai.\nMah a voihnihnak bawmhnak hi Trump nih min thutnak a tuah cang mi a si, natein tu tiang phawt khawh a si lo caah Senate nih ceitthan ding in timtuahnak ngei a si. Mah kongah hin White House rian ttuantu Secretary Treasurer le Adiviser nih caan saupi cu Nancy Pelosi le Schumer nih an cohlan piak duh hna lo caah tu tiang phawt khawh a si ri lo.\nDemocrat lei nih cun kan duh ning bantuk in White House nih a cohlan loh a cun mah bawmhnak tangka hi khawi ah hmang a kal lai lo tiah an chim cang caah mah bawmhnak voihnihnak hi tu kum ah an phawt khawh lai ti an zum ti lo. Credit-Breitbart\nBe the first to comment on "A voihnihnak bawmnak kong ah ruahchannak um ti lo; Nancy Pelosi le Chuck Schumer nih fiangtein an chim cang"


Breaking Ralkap nih Vanzang Tlang ni 5 chung an curfew – Hakha Cherry\nThantlang Peng Vanzang Tlang cu April 21 in April 25 tiang (ni 5 chung) Kawl Ralkap nih khualeng chuah an phih (curfew) tiah kan theih.\nNupi Hal le Dohthlennak.Nupi hal ahhin bia i chimpalh a fawite. Bia kaa khat nih thil a sualsan dih tawn. Cucaah, biachimtu hi ciammam in i fial le i thiah a si tawn. Thiah lomi le fial lomi nih duhpaoh in le a herh tuk dah ti lo cun rak holh tuk phung a si lem lo. A haltu lei nih solhphelh bia le thil a nawnnok kho bia hrimrim cu chim phung a si lo. Nungak lei chung nih zeitluk ti hram le biafak i ti zong ah kan tum lengnu co lainak ah zeipaoh kan in a hau tiin i in a si tawn. Faak ngai in man an i hauh zong ah phunsang fanu nang vaang ahcun tiin, kan i hne. Cucaah ‘nupiṭhit le samhriphoih’ ti phungthluk kan i neih phah.\nNupi hal lioah lungsau le thinfual a herhtu cu a haltu lei phu hi kan si. A haltu phu kha mah le mah nungak inn (facebook) ah bia i al le ruahnak dang lengluang chuah lulh phung a si bal lo. Ceihkhan a herhmi a um ahcun innleng ah maw, kaa khatkhat ah dek mah phu lawng i ceihta phung.\nNupi haltu i kan rian lian bik cu kan tum lengnu hal khawh le ṭhit khawh hi a si.\nLengnu co lainak ah; I biatak a herh, Lundongh lo a biapi tuk, Tuar-in le i pekchanh khawh a hau.Lungfim le hnuhmai zoh tein; khuaruah, biachim le cawlcangh thiam a herh peng.\nDohthlennak tuah hi nupi hal he an i lo. Kan rian lianngan bik cu zei dangdang a si lo, kan tum lengnu co ding hi..Credit-Joel Ling


Hluttaw Ah Media Luh A Phittu Hi Keimah Ka Si; Hluttaw Speaker Pu Zo Bawi – THE CHINLAND POST\nHluttaw Ah Media Luh A Phittu Hi Keimah Ka Si; Hluttaw Speaker Pu Zo Bawi\nCity Hunter| 2018 January 25| NLD cozah thar kai hnu in Chin ramkulh hluttaw tonpumhnak ah nihin ni tiang Chin media pawl thutdan an pe in thawnglaknak nawl an pe rih hna lo. Hihi, Chin ramkulh hluttaw Speaker khamnak in a si tiah kan theih.\nChin ramkulh hluttaw tonpumhnak ah cozah lei thawngthanhtu (pian-cia-zi) media lawng thutdan an pek in thawnglaknak nawl an pek hna. Tualchung media le media dangdang cu tonpumhnak chung ah thutdan pek le thawnglaknak nawl pek an si lo. Meeting thawk lai te le a dih lai te tibantuk ah khin minute pakhat chung tluk hmanthlaknak nawl lawng an pek tawn hna tiah Chin media thawnglatu cheukhat sin in kan theih.\nHi kong he pehtlai in The Chinland Post nih 2017 May thla ah Chin ramkulh hluttaw Speaker cu a zungkhan i ton biaruahnak kan ngeih lio ah atu bantuk in a chim.\n“Hluttaw meeting cu ram caah a biapimi ceihmai, khuakhan lairelnak hmunhma a si. Cuti khuakhan lairelnak ngeih lio ah thawnglatu media pawl hluttaw palai lakah an camera he an i chawhvahmi le an cawlcanghmi khi mit thla an phor. Khuaruah tuaktaan khawhnak a kan donh. Cucaah, lungdaite in hluttaw palai hna nih khuakhan lairelnak kan ngeih khawhnak ding saduhthahnak he media pawl hi a chung ah luhter ti hna hlah uh. Chikkhatte hmanthlaknak nawl lawng pe cang hna u tiah tuanvo ngeitu ka ti hna ruang ah media pawl a chung ah thut in thawnglaknak nawl an in pek hna lonak hi a si. Phundang in cun keimah nih hluttaw tonpumhnak chung ah media pawl luh kan kham hna bia a si” tiah a chim.\nCozah lei thawnglatu vial cu a chung ah thutdan (media corner) nan tuahpiak ko hna cu ta. Kannih zong anmah thutdan pawng a hnulei bik ah thutnak pek awk kan tha ve lo maw? Cun, a hmai ah chuah le cawlcangh lo in local cable TV live hmang in asiloah facebook live in kanmah Chin media nih kan thlah lai? Cucu tah na kan onh kho lai maw tiah The Chinland Post nih kan hal chap than.\n“Atu hika hluttaw tonpumhnak khaan hi cu a bi tuk. Na kan halmi cu kan onh kho rih hna lo. Hluttaw zung thar kan sakmi ah media corner kan in tuahpiak hna lai i cu tik lawng ah zalongte in thawng nan laak khawh te lai. Hluttaw zungthar kan sakmi kan lim hlan chung paoh cu hluttaw ah zalongte in thawnglaaknak nawl pek nan si rih lai lo, kan in kham rih ko hna lai” tiah a kan leh than.\nHi kong he pehtlai in Chin ramkulh hluttaw haotu chang U Aung Taan nih, “A langtlang phone chawnhnak men in thawngpang kan hal hlah uh. Hluttaw thawngpang theih le hngalh nan duh ahcun hluttaw tonpumhnak ah ra u law zalongte in rak la ko uh. Kan in kham hna lo. Ramkulh le ramthen dang ahcun TV live hmanh in an thlah si. Hluttaw caanhmaan tonpumhnak ahcun zeihmanh thuhnawh awk a um lo caah zalongte in thawngpang laak khawh a si ko” tiah 2017 kum dongh lai hluttaw meeting an tuah dih hnu ah TCP ah a chim.\nJanuary 25 ah tuahmi Chin ramkulh hluttaw caanhmaan tonpumhnak ah The Chinland Post thawnglatu pahnih hluttaw thawngpang laak ding ah an kal i kutka cawngtu, hluttaw zung nih an luhter duh hna lo. Meeting thawk hlan te ah chikkhat te lawng an luhter hna nain hman an thlak manh hlan ah an chuahter than hna.\nKawlram chung ramkulh le ramthen hna ahcun Hluttaw zung meeting tuah lio i Media pawl thawnglak an sinah hna lo hmanhah (Meeting lio an hmantlakmi nih hna a hnawhter) a leng in Live thlahpiak in TV he an chiahpiak hna. Chin ramkulh hluttaw zung cu cozah thar a kai hnu in tuni tiang ah a chung i thawngpang lak cu chim lo a leng zong in Live he TV chiahpiak kho rih lomi ramkulh pakhat a si ti kan theih. +++\nPrevious World Paih Championship Committee Tawlrelnak In February 3 Ah Paih Phunli Zuamcawhnak An Tuah Lai\nNext Thantlang BEHS No.1 Ah Zohchunawktlak Siangngakchia Pahnih Laksawng Peknak An Tuah


Elaw Khah Henry Van Thio Cu A Mak Ko Lai Hi! – Chin 11 News\nElaw Khah Henry Van Thio Cu A Mak Ko Lai Hi!\nDr. Tun Pua na Rian in rak i din tiah Hakha le Thantlang Mino pawl an au cang!\nKan Dawtmi Mai Sui Hlei Tial ruak a hlonh tu ah tuanvo ngeibik a simi Thantlang Myone ngandamnak lutlai Dr. Tun Pau cu Chin Miphun hna nih na rian in rak i din cang tiah duhlonak an langhter ve cang. Cu lawng si loin Thantlang Myone Ohchohzi hmu le a dang Covid19 commeettee vialte zong dantatnak pek dingin CHin Mipi hna nih duhlonak an langhter.\nTutan kan thil tonmi kongah Vice President asimi Henry Van Thio zong nih a theih cang i asi khawh chungin tuanvo a lak lai zong zumh cio asi. Kan bochan mi kan pa Pu Henry Van Thio nih bia kaa khat a chim ahcun Dr.Tun Pau le Ohchohzi hmu Aung Shew Myint cu an rian in dinhter an si ko lai.\nChin Miphun kan thinlung a dam kho ti lo, Ni 2 le zan thum ramlak ah an kan hlonh. Mipi hmaizahnak le upatnak a pel te hmanh um loin a kan tuah to. Hihi Thangtlang le Hakha mino pawl daih an i tim ti lom, a herh ning poh in cawlcangh an i tim ti zong theih asi. Nawlngeitu hna dantatnak an tuah hlan lo cu kan ngol lai lo tunak fak chinchin in kan cawl lai tiah an chim.\nVice President Henry Van Thio zong nih Dr. Tun Pua le Aung Shew Myint hi a zoh sawh hna lai lo. Atu cu thil sining a theih cang caah a rauh hlan ah tuanvo a lak lai zong zumh cio asi. Chin Mipi Au Aw DR. Tun Pau na rian in rak i din, Covid commeettee dantatnak pe hna uh, Sersiam tthan uh!\nCredit: LH NEWS


Thantlang Khuapi Chung Kahdohnak Ah Ralhrang Tamtuk An Rak Thi — Salai Ephraim Thawngpang\nThantlang Khuapi Chung Kahdohnak Ah Ralhrang Tamtuk An Rak Thi\nSalai Ephraim September 28, 2021\nThawngdik Rel u!Nizan Thantlang khuachung kahdoh nakah Uico pawl Minung 15 Renglo Thantlang CDF nih athahmi hna CDF Page nih aruahdomh in minung pa 5 tihrawng atial mi kha Thantlang CDF kahdoh nak aitel mi kan nau le Nih anduh lo ,Caah tuchun ah anka chonh , hihnu hmailei ahcun thildik lawng mipi hmuhah post cang u.\nKan nau le nih aho kaa indah hikong hi achuah timi antheih tuk , Kan Pa le Tampi zong iral ring u kan nau le anthin nanphaeh hna cun nanfawi lai lo hih Kawl Ek rut hi itim peng hlah u.anin zaangfah rih hna hihnu aum rih cun Ka chimti lai lo\nNote:Tam khawh chung tamin Share tuah u Dalaan pawl nih hmu hna seh.Credit:Olivia Nu CinZah\nCDF Thantlang page nih fianternak a tuah ningah cun mah tin a si,” Sui Thantlang khuapi chungah kahdohnak a chuak.CDF-Thantlang le Ralhrangbu hna cu tuzing suimilam 10 in 11 tiang an i kap i, CDF Thantlang nih ralhrang bu cu minung pa nga 5 um hmun ril in an kah thah khawh hna tiah theih a si pin ah CDF Thantlang zong nih fehternak a tuah.\nTuchun CDF Thantlang le Ralhrang kahdohnak ruangah CDF lei cu minung pakhat hmanh hliamhma a tuar mi le mithi an um loh.Ralhrangbu lei minung 5 an thih pin ah ralhrang tampi nih hliamhma an tuar/pu tiah” theih a si.\nNihin Ah Ralhrangbu Nih CDF Hna An Um Nak Ah An Fuh Hna →\n← CDM Tuah Duhlo Pawl India Ah Zaam Aitim Mi An Tleih Hna


Tih Nung Taktak Mi Nupi : A Pasal Tilmu Bak Cu A Pahnih In – FIAKFAIROCK\nTih Nung Taktak Mi Nupi : A Pasal Tilmu Bak Cu A Pahnih In\nRomania ram ah Marinela Benea(kum 40) nih a pasal Ionel Popa(kum 49) cu a tilmu 2 ning in leng ah chuak lakin a dawh piak cu a si. A tu bantuk in thil dawhcah lo le thil ttihnung a cangnak a ruang cu Woman’s Day ah a pasal nih zei laksawng hmanh a cawk piak lo caah a si tiah theih a si. Hringtu nu upat peknak ni ah a pasal nih zei laksawng hmanh a pek lo hlei ah inn rian te hna zong a bawm duh lo caah a thin hang tuk in a pasal cu hi bantuk tiang tiang in a tuah cu a si.\nMarinela Benea le a pasal Ionel Popa hi Romania ram, Dragomiresti timi khua kha a ummi an si i a tu hi a pasal cu hliamhma fak a tuar caah sizung ah a um lio a si. A pasal cung ah a tuahmi thil ttihnung kong ah Marinela Benea cu ai chir ngaingai i a pasal cu hi tiang tiang in tuah duhnak thinlung a ngei loh timi cu a hnu ah a chim. A thin hang lung in a tuah sualmi a sinak kong cu a chim tthan.\nA pasal cu sizung ah tilmu um lo buin a rak ra i sibawi pawl nih a rannak in emergency room ah an luhpi colh. “Laksawng pakhat khat pek ding aiawh ah wine thawl pakhat a ka pek. Cun zu ri tak tak buin a rak lawi fawn. Zan tin tein zei rel lo nawn tein a ka um hnawh peng i nupi ruat in a ka ruat loh. Ka intuar chih peng nain kai sum kho ti loh. Woman’s Day zing ah inn rian bawmh ding in ka chimh i ihkhun cung a ih salam buin rian na fial dingmi minung ka si loh tiah bo taktak in a ka leh caah a til cu ka tleih piak.\nA mah nih ai chang tuk nakah a tu bantuk tiang in a sinak a si. I chang tuk hlah seh law a tilmu zong hi leng ah an chuak lai loh. Ai chang tuk caah a si a til a cat hi a si.” tiah Marinela Benea nih a chim. A tu cu a pasal cu a dam lei a si cang i a tilmu cu an rawn piak khawh tthan rawn piak khawh tthan lo cu thawng an thanh ti loh. Cun a pasal fahnak a pe tu Marinela Benea cu dantat a si lai le si lai lo zong theih a ri rih loh.\nUS cozah khar ni 14nak: Trump nih Democrat loin vampang sak khawhnak lam a phuan


Hebru 3 (Hebrews 3)\nHakhaKawlCa kDal 3Cang\nJesuh Cu Moses Nakin A Ngan Deuh\n1Pathian nih a kawh vemi Khrihfa u le nau hna, kan i lakmi phung ca i Tlangbawi Ngan si awkah Pathian nih a thlahmi Jesuh kong kha ruat hmanh u. 2Moses cu Pathian innchungkhar rian ah a fel bantukin Jesuh zong cu hi rianṭuantu dingah a thimtu Pathian sinah khan zumh awk tlak tein a um ve. *3:2: Nam 12:7 3Inn satu nih inn nakin upatnak a hmuh deuh bantukin Jesuh zong cu Moses nakin sunparnak hmuh awkah tam piin aa tlak deuh. 4Nan hngalh cio bangin inn cu mi nih an sak taktak — zeizong vialte a satu bel Pathian a si. 5Moses cu Pathian inn chungah khan rianṭuantu zumh awk tlak a rak si i Pathian nih hmailei ah a rak chim lai dingmi zong kha a rak chim. 6Sihmanhsehlaw Khrih zumh awk tlak a sining cu, Pathian inn a zohkhenhtu Fapa ningin a si. Cu inn cu kanmah hi kan si i cu kan simi cu kan i ruahchanmi kha fek te le ṭih lo tein kan i tlaih peng lawngah kan si zungzal lai.\nPathian Mi Hna Caah Dinhnak\n7Cucaah Thiang Thlarau nih a ti bantukin,\n“Nihin ah Pathian aw kha nan theih\nahcun lungkhong in um hlah u; *3:7-11: Slm 95:7-11\n8Nan pupa hna nih Pathian kha\nan rak doh i\nthetse ram i an rak hneksak\nbantuk khan um hlah u;\n9Pathian nih, ‘Kum sawm li chung\nka tuahmi kha an hmu ko nain,\nkhika ah khan an ka doh i\nan ka hneksak.’\n10Cucaah an cungah ka thin a hun i\nannih cu ka caah zumhtlak\nan si bal lo i\nka nawlbia kha an al zungzal i\nan cung i\n11ka thin a hun caah cun chiatser tein,\n‘An i dinhnak ca i ka pekmi hna\nram ah cun an lut hrimhrim\nlai lo,’ ka ti, tiah\nPathian nih a rak ti.”\n12Ka u le ka nau hna, a nungmi Pathian zamtak a duhmi lungthin ṭhalo le Pathian bochan duh lonak lungthin a ngeimi nan um sual nakhnga lo i ralring u. 13Nannih cu sualnak nih an hlen hna nakhnga lo le lungṭhawng in nan um sual nakhnga lo, Cathiang nih, “Nihin,” a timi kha nan caah nihin a si chung paoh cu, nifate in pakhat le pakhat i bawm lengmang u. 14Zeicahtiah a hramthawk tein ralṭha ngaiin kan rak zumhmi kha fek tein a dongh tiang kan i tlaih ahcun, kan dihlak in Khrih hawi kan si dih zungzal lai.\n15Cathiang nih a chimmi cu hihi a si:\n“Nihin ah Pathian aw kha\nnan theih ahcun\nNan pupa hna nih Pathian\nan lung an rak ṭhawn bantuk khan,\nlung ṭhawng in um hlah u.” *3:15: Slm 95:7-8\n16Ahodah Pathian aw cu a rak thei i Pathian a rak dohmi cu an si? Moses nih Izipt ram in a chuahpimi vialte kha an si ko. *3:16-18: Nam 14:1-35 17Aho cungah dah Pathian kha kum sawm li chung a thin a hun? Sualnak a tuahmi, thetse ram i a thimi hna cungah khan a si. 18Pathian nih, “Ka dinhnak chungah an lut lai lo,” a ti ah khan, ahodah a tihnawh duhchan hna? Amah a dohtu kha a tihnawhchan hna. 19Cucaah cun an zumh lo caah an rak luh khawh lonak kha a si, ti cu kan hmuh cang.


Ngthukni Ngthei | Page 4 | Radio Veritas Asia\nPatha mong lam ngshi nak lah mshang ba nak\nBawi Jesu cu Tibat a hteit na ang?\nA hei Patha gui no Bawi Jesu cuh Tibet a hteit ne Phungki ah ngthei ktham tu ki ci neh pyein ci gui. A kcang lah a mi hle cu mi ngngai shüm kaw.\nKhanpughi ah mong lam\nKhanpughi ah a mong ngthei nak\nPhyion nak a gah tu ne ang? Part - 3\nphyion nak a gah ne ang?\nBawiphaya NgLing Khui Ghüng no "Phyion nak a mong " a mthei gui ci. Mi ngngai tu ko.\nPyion nak a gah ne ang? A hngih nak - Part 2\nBawi Yesu no a na peit gui ah pyion nak cuh kchang van ka vai a kya ki. Mikmi cuh mi gah te ci kä mi hmat nak da ci. A cun gui cu mi hmat vai ah a shin a Video no na mthei gui khai. Teng tu vä....\nKcho Christmas ng'äi\nBawi Yesu a ngtüi lo tu nak a Christmas ng'at lo hleih Kcho Christmas ng'äi ngngai tu vä.\nPhyion nak na gah tu ne ang? Part - 1\nPhyion nak na gah tu ne ang?\nCatholic no a mthei mthang nak ung phyion nak cuh a mong kthum awn mi gah ci cuh Bawiphaya Khui Ghüng Ling no a ni a na mthei gui ci. Kchang gui no a mi na ngshi ung a i hok cha piein tu ba vai mshang tu ba...\nAdventu Pankhoi ah among\nAdventu ung bi a Pankhoi ah mong.\nMei mde cuh hma lo ci. KPhli cuh ghün kyo nak mdang nak lah a lung ung ka cuh Bawi Jesu mdang a kia ci.\nKhanpughi lah Caa Kcho thungman - A hngih nak ( Part - 2 )\nCaa kcho gui cuh Khanpughi kä mi yum pha ge ung Khanpughi ci ah pyein ge man ci gui ah kyiak ci. Kcho gui ah mlung ung Khanpughi cuh om pi man ci. Caa Thungman lah Khanpughi cuh nghloi khai ah pyein man ci gui ah kyiak ci. Sin a video cuh Pughi...\nI ah kya hlei Christian Kyanca gui kä täng?\nCatholic kyanca ung 73 lo neh Protestant kyanca ung 66 om ci.Bawi Jesu a mong ami guk kyangca da aih chütah AD 393 ung Hippo Manggo ung Htahtana ngvai gui lah kyanca khmat gui ngbum u neh tah a hei kyanca gui on kä nghloi ngpan tu ciah guk then...\nCatholic Htahtana a mong - Lukse\nLukse ung khanphghi ah mong a gok lo nak among ät.\nLukse ung Pyinhtit Bawiphaya ni, Maamah ni gui ami gok lo lah Khanpughi ah mong a i hok cha a mi bi loh ami piein lo cuh hngut hmat nak among Pu Khaw Gei Ngthang Om noh ana mthein tu gui a...


***Vakok.Lian***: Amalek Ral kan I Ralrin awk!\nI Pet. 5:8 “fim hringte in um u, ralringte in um u…..”\n1. 1. Amalek pawl hi Israel hna hnahnawh tuk an si lengmang. Pathian nih a tinh piak mi hna ram an kal lio ah kal thiam lo ding in hnahnawh tu an si (Exo. 17). Setan nih hin Pathian nih a kan tinhpiak mi duhdimnun ram kan kal nak ah hna a kan hnawh lengmang ve. Crusade, camping, pumhnak hna kal thiam lo ding in motor, bus, taxi, inn rian, hoi le he party ngeih, chung le he ph i ching, tbtk….a phunphun in hna a kan hnawh. Hi pawl hi tei khawhnak lam, hrial khawhnak lam a um zong ah kan phisin duh theng ti lo. Kan i ralrin ngaingai a hau mi si. (Sunday i rian a tuan mi caah cun phun dang si i, a dang in kan fian ter than te lai).\n2. 2. Pathian nih a kamh mi hna Canan ram an phanh hnu zong ah Amalek (Midian & nichuah lei mi hna zong) pawl nih hin Israel mi pawl cung ah hna an hnawh thiamthiam rih (Biaceihtu 6:3-6). Israel mi pawl an thil tuah mi poh ah hnahnawh ding an i zuam peng. An cin an thlak mi le an satil vial te zong ei awk ngeih lo tiang in an hrawh piak dih hna. Khrihfabu chung ah, kan i hoikomhnak ah , kan inn chungkhar cio ah, buaibainak phunphun, harnak phunphun in setan nih a tuah peng thiamthiam. Hi vawlei kan nun chung cu setan nih hna a kan hnawh peng ko lai. Buaibainak thil kan ton caan poh ah hihi cu Amalek ral a si cang ko lo maw tiah, Pathian sinah thlacam, ruahnak hal i, ralrin ten um peng kan herh hrimhrim ko.\n3. 3. Siangpahrang Saul nih aa palh nak cu, Pathian duh nak ka tuah pah lai i Amalek he i hoi komhnak ka tuah pah lai a ti mi hi a si. Pathian duhnak zong ka tuah pah ton ko lai i, ka duh poh in ka nung pah lai ti mi kha a ngah lo. Pathian nih a duh lo, Pathian cu zerngeih hmangmi asi (Deu. 4:24). Amah longlong thangtthat a duh mi Pathian a si.\nSetan hi Khrihfami cung ah hnahnawh ding in aa zuam peng ti hi philh hlah uh sih. Nifatin kan nunnak ah hi ban tuk Amalek ral (Satan pa) hi phun khat si lo cun phunkhat in kan tong lengmang ton. Hi ban tuk kan ral a si mi hi theihthiam le theih khawh long si lo in, tei khawh zong i zuam cio hna uhsih.\nThlarau Thianghlim hi kan nunnak ah mikhual ban tuk in um ter hlah uh sih, inn ngei tu deuh asi. Inn ngei tu nih cun a inn cu amah duh ning tein a ttamhmawih lai i, amah nawl in a tuah dih awk a si ko.\nPosted by L.VanBlian_blogpost.com at 9:08 PM


Russian Model Nastya Rybkas cu Thailand Cozah nih sex lei huih in acawlcang tiah an tlaih-Video – Motherland Post\nRussian Model Nastya Rybkas cu Thailand Cozah nih sex lei huih in acawlcang tiah an tlaih-Video\nMarch 1, 2018 john World News 0\nFebuary ni 26/2018 ah Thailand ram rilikam nuamhnak hmun Pattaya ah Russian rammi hna nih tuahmi sex lei huih in an cawlcanghnak kongah minung 43 an tlaih hna i abik tazacuai mi minung pa 10 chungah hin Russia Model Nastya Rybkas aa tel tiah theih asi.\nModel Nastya Rybkas nihcun tazacuai loin le Russia ramah kuat lo dingin ka khamh ulaw tiah USA Embassy cu pehtlaih in aherhmi le biapi tukmi thil he thlennawnnak tuah dingah bawmhhalnak a tuah tiah theih asi.\nMah Model Nastya Rybkas nihcun USA thimnak lio chung ahkhan Russia Cozah aa telnak kong le Russia Cozah hna puantang nawhmi thil hna a um ko tiah A Instagram ah alanghter.\nRussia ram lutlai hna le chawletthal mirum hna pinah ramkhel hna he naihniam tein a ummi Model Nastya Rybkas nih USA Cozah sinah aherhtuk mi le biapi tukmi thawngpang kan pek dingmi hna hi abiapi tukmi si tiah a langhter.Pattaya hmunah Russia pawl an tlaihmi hna hi Bangkok khuapi zung leiah kalpi an si cang tiah theih asi.SW\nZumhnak leiah Pa bik Billy Graham Ruak cu President Trump le Congressional hna nih upatnak an pek lio-Video


Zahan ah Cherry Htet kong an chimnak video clip Cu – The Cherry Par\nZahan ah Cherry Htet kong an chimnak video clip Cu\nCherry Htet hon ti le cangka Pi Aung San Suu Kyi mitthlam ah a cuang colh. Aung San Suu Kyi hon ti le cangka Cherry Htet mitthlam ah a cuang colh ve. Mi ṭha lo pa Min Aung Hlaing ruangah Aung San Suu Kyi mui kan hmuh ti lonak thlakhat renglo a si cang i, Cherry Htet a mui kan hmuh ti lonak thlakhat renglo a si ve cang. Zahan ah Cherry Htet kong an chimnak video clipp te ka ngai i, ka lung a awṭom ngai. An chimmi hi pahnih a si i, zei deuh dah a hman deuh hnga ka tinak ah ka lung a awṭom ngainak cu a si.\n2. Cherry Htet cu “kaakuaizi vuanci(ministry of defence)” minung a si caah a dang tein an kherhlai, an kherhlai hnuah bohnih in bothum an peek i, Naypyidaw Tamadah zungah rian a ṭuan ko a timi an um an ti ve. Cu bia pahnih te nih lung awṭom ngai in a ka tuah. Zei hi dah a si kho bik nan ti cio ve hnga.\nRelchap, Lai palek pawl sin cakuat; Lai palek vialte, nan phaw le nan meithal chia cang ulaw, CDM ah lut ve cang u tiah siaherhnak he ca kan kuat hna. Zeicatiah, nizan le nihin ah duh lonak langhter in lam a zawhmi hna nan kah hna ning cu tapung ral a kapmi nan lo cang. Ral a domi nan lo. Mino tete nanmah kut in an nunnak a liam, ngaihchia ngai a si. Nan cal i domh ulaw, fakpi in khuaruat tungmang cio u.\nMinung hi paw khim lawng a za lo. Innpa chakthlang le khuami he i dawt thiam a biapi. Khuami le pawngkam minung nih rem lomi si hi thihnak in a faak deuhmi a si. Atulio Kawlram dirhmun zoh tikah mit chinh in palek rian nan i tlaihmi khi nan hmailei a “techia” lo ngaimi a si deuh. Palek ciocio ah khua a ruat deuh i, hmailei a hmu chung kho deuh paoh cu CDM an lut len cang. Rak lut ve hrimhrim u. Nan i chir hrimhrim lai lo. Credit: Perhkalh Thawng\n← Min Aung Hlaing Nih Israel Sungthoh Minthang Ben Menashe A Hlan Mi Hi Kawlram Caah A Poi Ngai Kho\nRalkap nih zaan an tlai lawng hmanh a si loin an thah ning a fak tuk e! →


Thawngṭha: US nih Min Aung Hlaing fale 2 dan a tat hna - THE CHIN EXPRESS\nThawngṭha: US nih Min Aung Hlaing fale 2 dan a tat hna\nUS cozah nih uknak firtu Min Aung Hlaing fale 2 le an tlaihmi company 6 a phihkham (dantat) hna.\nUS Tangka Vuanci Zung (Treasury Department) nih, “Khin Thiri Thet Mon le Aung Pyae Sone (hmanthlak) dan kan tat hna,” tiah thawng a thanh.\nAnmah 2 hi, Myanmar mipi uknak a kan chut i ram hruaitu rian aa lakmi Min Aung Hlaing fale an si.\nUS cozah nih dan a tat (phihkham) hna caah, Min Aung Hlaing fale 2 le anmah tlaihmi company 6 nih US ram ah an ngeihmi chawva vialte hman khawh lo dingin kharpiak dih an si cang. US rammi hohmanh nih pehtlaih le sipuaisi tuahpi zong a ngah lo. – US rammi Dr. Ngun Cung Lian nih ‘ralkap a bawmh hna’ caah US upadi a buar.\nUS Ramdang Vuanci Pu Antony Blinken nih, “Myanmar ralkap cozah nih hriamnam ngei lo sandahpiahtu pawl a tukvelh hna i minung 1,800 a tlaihmi hna le minung 64 leng a thahmi hi kan cohlang kho lo. Tu hnu zongah dantatnak a ra rih lai,” tiah a chim.\n“Mipi duhnak hrawh dingin buainak a chuahtertu pawl cu tu hnu zongah dan kan tat rih hna lai,” ati.\nMin Aung Hlaing cu kum 2011 thokin Myanmar ralkap bawizik a ṭuanmi si. Myanmar ram ahcun ralkap cu mipi nih tazacuai le thongthlak khawh an si lo caah Min Aung Hlaing le a chungkhar nih an duhmi paoh an tuah khawh. Ram thilri le nawlngeihnak zong anmah miaknak caah duhpaoh in an hman, tiah Justice for Myanmar nih a chim.\nUS cozah nih dan a tatmi Min Aung Hlaing fale company 6 lakah A&M Mahar zong aa tel. Min Aung Hlaing fapa Aung Paye Sone tlaihmi company asi.\nApa nawlngeihnak ningcang loin (amah miaknak caah) a hman i ramdang sii company pawl kha Myanmar FDA zungah fawi ta hlak in license a lakpiak peng hna tu company asi. Ramdang sii company nih tangka ceilak an pek peng.\nUS dantatnak hi a neem tuk\n“US Tangka Vuanci Zung nih dengteo bakin Min Aung Hlaing chawva a den cu thangṭhat awktlak asi ko nain, mah nak fak deuh in dantat rih an hau,” tiah Nuhrin Covo Zohtu (Human Rights Watch) ah Asia director a simi John Sifton nih a chim.\n“Mah dantatnak ruangah Min Aung Hlaing nih a lungṭhul lai lo.\n“Ralkap tangka luhnak vialte hi phit viar hna sehlaw ralkap caah a fak taktak lai. Mah hi phihpiak (dantat) hna seh ti kan duh,” ati. Ramdang company pawl he i bawm in Myanmar ralkap company nih zinaan, gas, tbk. an chuah/zuarmi phihpiak khi a chim duhmi si.\nMyanmar ralkap company tumtlang taktak a simi 2; Myanmar Economic Corporation (MEC) le Myanmar Economic Holdings Limited (MEHL) balte cu US cozah nih fak piin a phihkham (dantat) rih hna lo.


BREAKING NEWS: Hriamnam he Bak Vote Thlaknak Luhhnawh Timh a Si Cang (US Election a Buai Tuk Cang) – Kawltu Team\nBREAKING NEWS: Hriamnam he Bak Vote Thlaknak Luhhnawh Timh a Si Cang (US Election a Buai Tuk Cang)\n← Pu.Trump Result Hngah Pah In Tiah Van Hlei Sung Nih Mirang Hla A Sakmi Cu A Thiam Law Law Khi Si.\nBreaking News : Minung pa 5 Bak That Tu Lal Tlan Chuah Cu Sual Phawt A Si Cang. →


Nihin Up date news ah Mizoram CM le Assam CM cu Social media-ah pakhat le pakhat bia ilehnak kong hi, – Kawltu Team\nNihin Up date news ah Mizoram CM le Assam CM cu Social media-ah pakhat le pakhat bia ilehnak kong hi,\nJuly 28, 2021 July 28, 2021 Pu Tawn Mang\nNizan 26 ah Vairengte khua pawng ah thil cang mi kong ah, Mizoram chief minister Zoramthanga le Assam chief minister Himanta Biswa Sarma hna cu social media Twitter hmang in bia an ileh ning cheu khat hna cu, State pahnih chief minister-hna hi naite ah khan hmarchhak state chief minister dang hna he, Union Home minister Amit Shah hruainak in Shillong-ah an itawn hnanak ah ramri kong cham asi.\nAssam palik hna cu Vairengte ah lut in Mizo mipi he buainak an ngeih mi hna Video clip tampi achuak mah hna cu, dáiah lut a, Chief Minister Zoramthanga nih Twitter-ah, Central Home Minister Amit Shah, sin ah mah thil cang mi hi rakkan zoh piak velaw, remdaihnak ngeih biapi mi kong achim piak cawlh khi asi, Mizoram lei ara lio mi Mizo nupa, Assam lei nih motor anvuak chiat piaknak video cu, Twitter-ah langhter than in, Assam DGP, Cachar DC le Cachar Police-hna zong theiter le (tag) cawlh asi fawn.\nAssam CM Himanta Biswa Sarma nih Mizoram CM cu Twitter hmangin a leh ve cawlh, Pu Zoramthang, Kolasib SP nih hin kan ralkap hna an with draw/kirter hlan cu, mipi hna nih hin Palik hna bia cu zei an rel piak lai lo tiin a chim, mah bantuk boruak karlak ah zeitin dah Acoyah nih akalpi khawh lai? tiah Mizoram acoyah cu mipi control kho lo asi tiah a puh, Assam CM nih hin Amit Shah le Prime Minister Office cu theiter cawlh in aran khawhnak chung in remdaihnak rakkan tuah piak kho ding ah beiseinak ka ngei ati.\nHimanta nih hin Zoramthanga sin ah, “Civil mi hna nih atu bantuk in buainak chuahter antimh, civil mi hna nih an mah te in nawl ngeihnak an ituah mi cu, Acoyah pahnih hna nih zeitin dah remdaihnak kan kawl kho lai ati, Assam CM nih Twitter-ah Mizoram CM he ibiakchawnhnak ah Assam-nih tu hlan dirhmun ning in (status quo) an pawm timi le state 2 iremh aduh kong langhter asi, A her ah cun Aizawl ah rat zong ka duh ko tiah ati.\nMah kong ah cun CM Zoramthanga nih aleh ve ning ah, “Pu Himanta, kan rak chim cang bang khan, Assam police-hna hi mipi himnak ding ah Vairengte in withdraw kirter siseh tiin an chim mi cu, prime minister Narendra Modi le Home minister Amit Shah hna sin ah chim (tag) cawlh asi.\n← Date 26.7.2021 Ramri ah an ikahnak kong zan 10:30PM ahnu bik last report nih tarlan ning ah cun Assam minung pakhat thi than in 56 nih hriamhma ngei,\nTutan Assam le Mizoram ramri buainak kong ah mi raltha pahnih hna bia chim ning hi zei dah an chim?”Tangka nak in ram ka duh” →


LUNGFAK A SI KO, ZAAMNAK HMANH AN THEI TI LO, FIANGTEIN A CHIM – The Chinlung Post\nLUNGFAK A SI KO, ZAAMNAK HMANH AN THEI TI LO, FIANGTEIN A CHIM\nJune 15, 2021 admin Local News 0\nLung afak ko Mindat ralzam kong thanhnak an tuah. Mindat ah hin ralzam minung thong 30 hrawng an um i, ralhrang kawlralkap hna nih lam an kham rih tiah a peh chap. Mindat khuapi ah minung thong 60 hrawng an um i, hi chungah kanmah lei hi minung thong 30 kan si. Hi hna bawmhchanhnak dingah hin WunMahtuu le SweAungta lam a um. WunMahtuu lei hi ralhrang kawlralkap nih lam an phih.\nChinram ah ralzam minung thong 50 renglo an um hna i bawmhchanhnak lam ah ralhrang kawlralkap nih an kham hna. April thlathok in Chinram ah CDF le ralhrang kawlralkap hna cu kahdohnak an tuah. Curuangah umnak hmun zaamtaak in ralzam hi minung thong 50 an um tiah khuami le bawmchaantu hna nih an chim. Ralzam hna bawmhchanhnak ah hin ralhrang kawlralkap hna nih an kham hna i, ralzam umnak tiang an kah hna tiah RFA ah a chim chih.\nThawngpang dang:Dalan Hnin Hnin Win a tiah ralhrang kawlralkap hna nih lunghrinh in an tlaihmi minung pahnih chungin pakhat cu an thah hna tiah an langhter. Hi konghe pehtlaiin khuami pakhat nih a chimmi cu Dalan Hnin Hin Win akaptu hi ahodah a si timi fiangtein theih a si lo. Asinain lunghrinh in minung pahnih hna cu an tlaih hna i, Taungtha Sakhan ah an kalpi hna.\nTaung Sakhan ahcun an hrem. An hremning a fah ruangah an hraam thawng hi lampi in kan theih khawh. A hnu ah ralhrang kawlralkap hna nih a thi tiah thanhnak an tuah i, an thih hnu lawngah sizung ah an kalpi tiah DVB thawngzamhnak ah a chim. June ni 13 ah Dalan Hninhin Win cu Mandalay ramthen Myin Kyan, Taungtha khuapi ah a ho ti theih lomi minung pahnih nih meithal in an rak kah.\nAn kahnak hliamhma a fah caah a dirhmun attha lo i, Naypydaw sizung ah an kalpi. Atu zong Oxygen pek chom in a um tiah an chim. Hi kahnak konghe pehtlaiin ralhrang kawlralkap hna nih pawngkam a ummi hna cu biahalnak an tuah hna i, cu ahcun minung pahnih hna cu lunghrinh in an tlaih. Kanmah kan si lo tiah an chim peng nain ralhrang kawlralkap hna nih faktuk in an hremnak ah minung pakhat a thi tiah an chim.\nKHUALHRING TLAANG THILCANG KONGHE PEHTLAIIN CDF HRUAITU PAKHAT NIH A CHIMMI


Breaking News || Vawlei Min Ah Minung (20) Nunnak A Liam Ruangmang Hoi Ko Ee – Buanchukcho\nJune 3 zaan i Japan vawlei min ruangah minung 20 reng lo an thi i an buai ngaingai lio a si. Vawlei a minnak ruang cu ruah sur tuk i ti lu a lian tuk caah a min mi a si i vawlei min mi nih cun inn cycle ti bantuk thilri tam ngai zong a rawk i a fenh chih ti theih a si. Cu vawlei min a tuar tu bikmi cu Japan ram Atami khuami an si i vawlei min ruangah cun inn tam taktak a rawk i minung 20 reng lo zong an thi.\nNiruk zaan i vawlei min ruangah a thimi minung an kawlmi cu tuni tiangah fel fai taktakin a thimi zat hi an i thei kho rih lo.Japan Prime Minister Yoshihide nih tu rih ah cun vawlei minah inn zeizat dah ai rawk timi le minung zeizat dah an thih timi cu kan hlat cuahmah lio le kan kawl cuahmah lio a si.\nAtami khuami hna nih hin an tuar bik i mi kawlmi hna pawl nih din lo bakin tu hi an kawl cuahmah hna lio a si tiah a chim.Tu thla thokin Japan ah ruah cu fak ngai in a sur peng i tunak fak deuhpi zongin ruah a han lo ah cun vawlei min hi a tong kho pengmi dir hmunah an um lio a si.\nMi cheukhat an umnak cu vawlei a min kho men ti i ruahmi hna an umnak paoh cu a hlan kan in an umnak cu an thial hna ti zongah theih a si. An khuachung tuanvo ngeitu hna zong nih zeitik caan paoh ah vawlei min kho le ti lian kho dir hmun kan um peng caah si khawh chungin rak i ralring hna uh ti zongah ralrinnak cu an pek cia hna.


Pathian Nawlngaihnak caah Sunghnak - A VEL IN KHAMH KAN SI\nPathian Nawlngaihnak le Sunghmi\nAnnih an kal hnuah Bawipa vancungmi pakhat cu Josef sinah khan a mang ah a lang i, “Tho law, ngakchia le a nu kha i kalpi hna law Izipt ram ah va zam u. Cun chuak cang u, kan ti hna hlantiang cuka ah cun va um u. Herod nih ngakchia hi thah awkah a kawl lai,” tiah a ti. Josef cu a tho i ngakchia le a nu cu Izipt ram i zampi awkah zan ah khan a thawhpi hna. Cuka ah cun Herod a thih tiang an um. Hi thil cu Bawipa nih profet ka in, “Ka Fapa cu Izipt ram in chuah awkah ka auh,” a timi bia tlinnak caah Khan asi. Matthai 2:13-15\nJoseph le Mary an zumhnak khual lam ahhin an nunak ah an sunghmi, an liam termi le an kaltakmi thil tampi a um. Egypy lei an kal lio ah an hngalhmi thil tampi an kal tak. Phundang in kan chim ahcun, a harbik mi pekchanhnak, raithawinak, sunghnak an ngeihmi cu, an rak i ziaktuk cang i an rak i lawmhpi tuk cangmi hnangamnak Hmun le hma, hawikom theihngalh hna, le inn le lo kaltak kha asi.\nThil hman lo le sualnak chungah fak tuk in kan umcang hnu, kan i ziak tuk cang hnuah Pathian tinhpiak mi lamcung ah kal in a mah zulh ding hi caan tampi cu kan caah a har i a nuam lo ngaimi thil a si tawn. Kan tuah lengmang mi thil ttha lo tete le kan nunnak ah a nung cangmi nunzia ttha lo pawl kha kan i ziaktuk cang tawn hna tikah, Pathian nih tthanter i phakter a kan duhnak hmun phan kho lo in kan mah nih kan i ziak nak hmun, sualram tu ah kan hna a ngam deuh tawn.\nNa ngandamnak kha Bawipa na pek ahcun, na damnak caah na duh ngai ttung i na caah ral a si tung mi Rawl phun tampi kha na kal tak a hau. Na rumnak kha Pathian kut cungah na chiah ahcun, a herh lo nak hmun ah na hman tawnmi tangkaa tam pi kha na hman ti lo a herh lai.\nKa ngeih cia mi le kan tuah peng mi nunzia remh i kal tak hi a fawi te mi thil a si lo. A har taktak mi asi. Zeicahtiah kan i ziak tuk cang! Tih a nung mi thil ton ding cu a nuam lo ngai. Kan phak bal lo nak hmun i va kal ding zong hi kan caah a nuam lo ngai, a har ngai tawn; kan cungah fahnak a tuah i harnak a kan petu minung hna va ngaihthiam zong hi a fawi lo pin ah a nuam lo ngai i a har ngai tawn. Sihmanhsehlaw Thlarau lei i tthannak le Thlennak khuallam ahhin hi bantuk in a har ngaimi le a nuam lo ngaimi thil tampi hi kan kaltak a herh tawn. Zeicahtiah a harmi thil kaltak cu a nuam lo ngai nain, a chungah thilttha, Tthatnak a um.\nHitiin tuah dingah a harmi thil, kan i ziak tuk cangmi thil kaltak nak hi ton kan ngamh lo ahcun kan tuah tawn mi thil tthalo, a nuam ngaimi ah kan ruah mi sualnak nihhin a kan ttemttawn zungzal i, kan i nuamnak chung ah kan um peng caah, a donghnak ah cu nun nihcun Lawmhnak le hnangamnak hrampi a simi Pathian he khan a kan tthen tawn i kan nunnak cu Rawhralnak in a dih tawn. Baibal ca chung ah, "Kan Bawipa Jesuh Khrih i a Pa le a Pathian, zaangfahnak in a khatmi kan Pa, zeizong vialte ah a kan bawmtu Pathian cu lawm u sih!" II Korin 1:3\nTutan Khristmas ahhin, a hlan tawn bantuk siloin, Pathian cu Hnangamnak tlamtling petu Pathian asi nak kha a thar in cotthan dingah kan sawm hna. Pathian he an hlaat tertu na Nunhlun, thilttha lo pawl, na duh i na tlaihchan tuk cangmi Nunzia tthalo hna kha kaltak na duh asi ahcun a tu caan te hin Pathian sinah Khupbil in, "Bawipa, Na Hnangamnak ka pe ko sawh," tiah thlacam law hal.\n1. Na Nunnak ah na duhtuk cang ttung i a ttha lo tiah na ruah i kal tak a herh ko rua tiah na ruahmi Nunzia zeidah asi?\n2. Tukum Khristmas ah Pathian sinah hal law a harmi thil kaltak kho tu si i zuam.\nBawipa nih teinak in pe ko seh.\nAtanglei cakuang chungah na zumhnak kan hrawm ve. Pathian thawngtha na phuan asi.


Tedim Peng Lamzang Khua Pawngah PRADO Motor Aa Let: Nu 1 Le Pa 3 An Thi - THE CHINLAND POST\nTedim Peng Lamzang Khua Pawngah PRADO Motor Aa Let: Nu 1 Le Pa 3 An Thi\nSalai Elvis| 2019 May 21| May 20 zinglei suimilam 8 tluk ah Tedim le Mansawng hlei kar Lamzang khua pawng lam kilkawi zawn ah PRADO motor pakhat aa leh caah a cung aa citmi Phungki pa telh in an dihlak pa pathum le nu pakhat a hmun ah an nunnak a liam dih tiah theih a si.\nMotor cungah an mah pali lawng a cuangmi an si. Yangon khua in a ra mi Kawl miphun an si i an dihlak in an nunnak a liam. Chun suimilam 12 tluk ah ruak pakhat lawng lam ah an chuah khawh rih tiah SHALOM mibawmchan tu phu hna nih an chim. Motor an i lehnak hi pe 600 tluk a sang tiah theih a si.\n“Motor an i lehnak hi May 20 a si cang. Lolam kal mi hna nih an thawngpang cu an theih ko rua nain lung a deng i riantuan mi hna ah an ruah. Cucaah pakhat khat a si ko lai tiah penguk zung thawngthnah hnu ah May 21 ah kan hmuh hna hi a si. An rim a thu pah cang. Palek nih an Phone le an Hmat-pung-tin kan zohnak in Yangon mi an si tiah theih khawh a si. An i lehnak a ruang cu Break a poh caah a si men lai tiah ruah damh a si” tiah Shalom mibawmchan tu phu pakhat nih a chim.\nMotor an i lehnak hmun ah SYC, TYF, ZYA(Lamzang) zatlang bu hna le meithahnak zung riantuan hna i bawm in mi ruak cu phurhtlunh ding in an tawlrel lio a si tiah kan theih.\nRef:Sia Puia Tedim, Khual Suante, Zalen\nPrevious Malaysia Motor Tlukrilhnak In Chinmi Pathum An Thi\nNext May 22 Hakha Le Thantlang Mei Caankarlakthlak In A Mit Than Lai


TV Nazi 1 Chung Na Zoh Paoh Ah Minute 22 Na Chan A Tawi - Hakha Times\nTV Nazi 1 Chung Na Zoh Paoh Ah Minute 22 Na Chan A Tawi\nPhungdang ngai in hmuhchuahmi thil pakhat a si. American Yale University tiangin Sii lei fimthiamnak a cawng mi hna nih hlathlainak an tuahnakah an hmuh chuah mi a si. TV hi Nazi pakhat chung din lo tein kan zoh tik ahhin pumsa cawlcanghnak a um lo ruangah mi nung kan thau a kai ter, taksa chung cawlcanghnak thazaang a tlawm caah, tharhi a pit, cunt thahri kalnak lam (thahri) a kua a bit ter, Fatty Acid kha a chuahter ti a si.\nNasi pakhat hlei cawlcangh loin na um rih a si ah cun a taksa chung I thahri hna an rawk I rian an ttuan tawn ning bantukin an ttuan kho ti lo, an rianttuan ning a fumtuk tikah kan Lu lei ah thi a kuat mi a tlawm cang khi tikah kan lung hna a mit tawn i kan lu a fak tawn ti a si.\nCu caah cawlcangh loin nazi Pakhat chung TV zoh in na tthu mi le, TV a zoh lo mi hna an I thlau ning hlathlainak an vun tuah tikah cun TV a zoh lo mi pa a ngandamnak hi 30% in a ttha deuh I nun sua le tawinak he an tuak tikah cun TV a zoh tu pa I nun caan hi minute 22 in a toi ter deuh tiah an ti. Cu caah ni khat chungah nazi pa 5 chung TV a zohtu hna hi a zoh lo minakin kum 5 in a nun caan a tawi deuh lai tiah an hmuh ning an chim.\nComputer hman zong hi TV zoh he aa dannak a um lo caah Computer hmangin rian a ttuan mi hna zong pumsa cawlcanghnak tuah a herh ngai tiah an ti. Zungah rianttuan in computer a hmangtu le TV a zoh mi hna caah an ngandamnak a zawr I an nun khua a tawi tiah an ti.\nNa Darling Pa Nih An Ngeih Tuk Ah Cun


Trump Tanh tu hna nih:Justice minister’ barr hna an hnawh cang hna a poi ko. – Lai Lungrawn Post\nTrump Tanh tu hna nih:Justice minister’ barr hna an hnawh cang hna a poi ko.\nZarhpi ni zing biakinn ah i pum loi_____dent Trump ttanhtu mibu tlawmpal cu Justice Minister William Barr inn hmai ah an i pum i Bar cu hna an va hnawh.\nJoe Biden hi taza rak kan cuai piak tiah an au. Asinain William Barr nih nemte in a chawnh hna i dai tein um ding a chimh hna tiah AP nih a ttial.\nTexas ah zahan kha Joe Biden caah Campaign tuahmi hna cu Trump ttanhtu pawl nih an kulh hna, hna an hnawh hna caah an Bus zong lamkam ah a pial i a dir. Meithal zong an i ken ti a si. Cucaah Campaign tuah cu an ngol.Texas zong ah voi dang tawnnak in Blue thazang a tthawng ngai tiah theih a si.\nRelchap a duh mi hna caah a tang lei hi>>>>\n𝗡𝗟𝗗 𝗔 𝗦𝘂𝗻𝗴𝗵 𝗔𝗵𝗰𝘂𝗻 “𝗥𝘂𝗮𝗵𝗰𝗵𝗮𝗻𝗻𝗮𝗸” 𝗔 𝗗𝗶𝗵 𝗟𝗮𝗶 | by Dr. Chum Awi (USA)\nSui Hlawn Rem:Nau nu hla thar a thiam lawlaw(+video)


Laimi Nih Coronavirus Kongah President Trump A Daithlang Tuk Mah Zatzet A Thi Ding An Si Lo Nan Ti – Chin World News Evening\nLaimi Nih Coronavirus Kongah President Trump A Daithlang Tuk Mah Zatzet A Thi Ding An Si Lo Nan Ti\nApril 2, 2020 Salai Van Thawngpang\nPresident Donald Trump nih Coronavirus a handle ning kongah mi Laimi cheukhat nih a daithlang tuk ee, iven khawh tuk ding a si ko nain ee, mah zatzet a thi ding an si na lo in ee” tiah kan zai. Asinain Republican zong a si lomi, Democrats zong a si lomi independent minung pawl an hal tik hna ah President Donald Trump a riantuan ning kan lung a tling a timi minung ruahnak nak in an rak tam deuh.\nUS hi vawleicung harnak a phunphun, ral a phunphun nih a rak den bal nain a donghnak ahcun an i hlitphuak than i teinak a co than lengmang mi ram a si. Tutan zong hi May thla dih lei cun zawtnak rungrul ngeimi le a thimi an zor thluahmah lai i, June thla ahcun tampi a ning cang lai tiah zumh a si. Zawtnak nih a den hmasa mi hna ram cu tuan deuh ah an i lim, a tlawm bik thla 2 hrawng hi cu an rau cio ti a si.\nChina ah tuante ah zawtnak a tho i, thla 4 hnu ah an i lim, Italy hi a zawmi le a thimi a ttum lei an panh ziahmah. US hi biatak tein a thawk cu March thla chungah a si i, April thla hi a fah bik caan a si lai i, April thla dih May thla ahcun kanmah kel kan phan than kho men lai tiah zumh a si. Credit: Salai Lairamthang\nNgaihchia Ngai A Si Coronavirus A Ngeimi Hna Cu Misual Zoh In An Zoh Cang Hna\nTexas Le Florida Hi Noval Coronavirus A Tambiknak Hmun Ah Ai Chuah Kho Khuaruahhar Bak A Si Cang


Thongpang Ttha : National Unity Goverment Thar (NUG) Cu, EU,UK,USA Nih An An Pawm Piak Cang Hna. – Chintanbo\nApril 24, 2021 admin MYANMAR NEWS 0\nA tu lio kawl ram buai nak Kong ah, America, UK le European Union (EU) nih CRPH nih a serthar mi caan karlak Cozah “National Unity Government” cu lunglawm tein an kan cohlan piak cang tiah Myanmar Now nih a tarlangh.\nHi ram hna America Cozah, UK Cozah, European Union (EU) ah a um mi ram pawl nih “National Unity Government” cu an kan cohlan lawng si loin NUG he hmunkhat te ah rian kan ttuan ti lai tiah an chim cang. A si khawh chung in an kan dirkamh cang lai tiah” nihin April 23, 2021 ah thawngthanh nak an tuah diam cang.\nCu lawng si loin hmailei ah National Unity Government he i bawm in zei pawl dah kan tuah ttuan hmasa lai, zeitin dah kar kan hlan hna lai timi zong online meeting ah tha tein ceihhmai nak an ngei dih cang hna ti asi.\nAtu bantuk in ramkip palai, ASEAN ram palai pawl he sunglawi tein tonnak an ngeih lawng si loin, USA, UK le EU ram vialte nih NUG an kan cohlan timi thawngpang theih cu kawl ram mipi caah cun thong ttha tuk asi ko.


KAN TEI HRIMHRIM LAI AN TI CANG, FIANGTEIN AN LANGHTER DIH – The Chinlung Post\nKawlram mipi 85% nih tulio ramchung buainak ah teinak kan hmuh lai tiah an chim. Hi konghe pehtlaiin ramchung ramtthen le ramkulh 14 ah dottletnak an tuah hna i, zatuak 85% nih teinak kan hmuh lai tiah an chim. Hi lio caan ah zatuak 4.5% nih cun teinak kan co lai tiah kan zumh lo an ti ve. Cun 11.1% nih cun teinak kan hmuh ding le hmuh lo ding kan chim kho lo an ti.\nRelchih: Moral of terrorists Burma army; Tukar hrawng hi US ralkap I special force I ralbawi pakhat he kan ichawn lengmang. Burma ram politics lei thil sining le ralkap cawlcangh ning kong kan iruah tawn. Zei ca tiah amah kha US cozah nih Burma ram tulio thil sining hi ngiat thlai ding le cozah sin ah thil sining report pek ding ah an fial mi asi caah asi. Bia tampi kan iruah mi ah tulio kawl ralkap kong achim mi pakhat;\nBurma ralkap hi thinlung “Moral” lei in a niam bik an phak lio can asi. Raltuk an thiam lo nih dangkhat, raltuk duhnak thinlung an neih lo mi dangkhat ai phua. Atu lio KIA le KNLA nih an va nam mi camp poh fawite in an lak khawh dih mi nih hin thil sining tampi a langhter. Ralkap timi cu an hruaitu cung ah bochannak le zumhnak a um tilo hnu ah cun thinlung a zor “moral” atla I a rawk mi ralkap ah ai chuah tawn. Mah cu lam cu kawl ralkap hi a neih cuahmah mi an lo a ti. Credit: Salai Bawi Lian Mang.


USA hi Pathian hmaiah lawng lawng khupbil ding kan si- President Trump\nAmerican hi mi diklo/misual pawl hmaiah khupbil in kan um bal lai lo, Pathian hmaiah lawng khupbil in kan um lai tiin USA Independence Day (July 4) ah President Trump nih a chim.\nAmerica Independence speech ah China ruangah America nih Coronavirus rai zawtnak fakpi an tuar mi cu an tei hrim lai ti a chim. Radical Left Democrats America/BLM pawl ruangah mipi an buai ning le an tih ning fakpi in a chim hnuah mah pawl hna hi ceilak in aphomh chi hna.\nPresident Trump hi Independence hmangnak program ah thatein an rak dawng lo, a ruang cu USA nih coronavirus a tuartuk caah a si. Tu hrawng cu poll zoh ah cun a dirhmun a thalo ngai. Mount Rushmore ,South Dakota, lei ah President Trump nih “radical left, the Marxists, the anarchists, the agitators, the looters” pawl cu a tei hrim lai ti a chim\nThawngtha dang.. Washington Post nih a langter ning ahcun US president Donald Trump nih a tuzarh zarteni ahkhan a ram mipi cu small business covid -19 ruangah harnak an tawn cheukhat nih an business tuah mi ah sumzatlaknak an tawng ti a hngalh caah pandemic Loan lak a duh mi poah2 lak khawh a si tiah a fehter.\nHi loan a pek chan hi a ram mipi nih small business tuah a duh mi caah a tha hnem lai tiah ruahchannak he a tuah mi a si , $659 chung in 130 hi congress nih an pek lai i US small Business Administrator’s Office nih a buaipi lai.nili ni ahkhan US a cozah small business ca i loan lak a duh mi cu lak khawh a si tiah wishington post nih a tial. Credit- The Guardians 7 Washington Post\nBe the first to comment on "USA hi Pathian hmaiah lawng lawng khupbil ding kan si- President Trump"


Armageddon cu Thawngṭha a Si | Cawn Awk Vennak Innsang\nREL KA DUH Acholi Holh Africa Holh Aja Akha Holh Albania Holh Altai Holh Alur American Kut Holh Amharic Holh Amis Holh Arab Holh Armenia Holh Aukan Australia Kut Holh Aymara Holh Azerbaijan Holh Azerbaijan Holh (Cyrillic Cafang Hmanmi) Bangladesh Holh Baoule Holh Bashkir Holh Bassa Holh (Cameroon) Batak (Karo) Batak (Simalungun) Batak (Toba) Belize Kriol Biak Bicol Holh Bislama Holh Boulou Holh Brazil Kut Holh Bulgaria Holh Cakchiquel Holh Catalan Holh Cebuano Holh Changana (Mozambique) Chavacano Chichewa Holh Chin (Hakha) Chinese Cantonese (Simplified) Chitonga (Zimbabwe) Chitonga Holh Chitumbuka Holh Chiyao Holh Chokwe Holh Chol Holh Chopi Chuabo Holh Chuukese Holh Cibemba Holh Cinyanja Holh Citonga Holh Croatia Holh Cuban Sign Language Czech Holh Damara Dangme Holh Denmark Holh Digor Holh Douala Holh Dutch Holh Edo Holh Efik Holh Esan Estonia Holh Ewe Holh Fiji Holh Finland Holh Finland Kut Holh Fon Holh France Holh France Kut Holh Ga Holh Garifuna Holh Georgia Holh Germany Holh Greenland Holh Grik Holh Guadeloupean Creole Guarani Holh Gujarati Holh Gun Holh Haiti Creole Holh Hausa Holh Hebru Holh Herero Holh Hiligaynon Holh Hindi Holh Hiri Motu Holh Hmong (White) Hungary Holh Iban Holh Ibanag Ibinda Holh Iceland Holh Idoma Igbo Holh Igede Iloko Holh Indian Sign Language Indonesia Holh Indonesia Kut Holh Italy Holh Italy Kut Holh Japan Holh Javanese Jula Holh Kabiye Holh Kabuverdianu Kachin Holh Kannada Holh Karen (S'gaw) Kazakh Holh Kazakh Holh (Arabic) Kekchi Holh Kikamba Holh Kikaonde Holh Kikongo Holh Kikuyu Holh Kiluba Holh Kimbundu Holh Kinyarwanda Holh Kipende Holh Kirghiz Holh Kiribati Holh Kirundi Holh Kisi Holh Kongo Holh Korea Holh Korea Kut Holh Krio Kurdish Kurmanji (Caucasus) Kurdish Kurmanji Holh Kurdish Kurmanji Holh (Cyrillic Cafang Hmanmi) Kwangali Holh Kwanyama Holh Kyangonde Lahu Holh Laos Holh Latvia Holh Lenje Lhukonzo Holh Lifu Holh Lingala Holh Lithuania Holh Lomwe Holh Low German Holh Luganda Holh Lunda Holh Luo Holh Macua Holh Madagascar Holh Maharashtra Holh Makhuwa-Meetto Malayalam Holh Malaysia Holh Malta Holh Mam Holh Mambwe-Lungu Holh Mapudungun Holh Marshall Tikulh Holh Masidonia Holh Mauritius Creole Holh Maya Holh Mingrelian Mirang Holh Mixe Holh Mixtec Holh (Guerrero) Mizo Holh Mongolia Holh Moore Holh Motu Holh Myanmar Nahuatl Holh (Central) Nahuatl Holh (Chaklei Puebla) Nahuatl Holh (Guerrero) Nahuatl Holh (Huasteca) Navajo Holh Ndau Holh Ndebele Holh Ndebele Holh (Zimbabwe) Ndonga Holh Nepal Holh Ngabere Holh Ngangela Nias Holh Niuean Holh Norway Holh Nyaneka Holh Nyungwe Nzema Holh Okpe Oromo Holh Ossetian Holh Otetela Holh Palau Holh Pangasinan Holh Papiamento Holh (Curaçao) Persia Holh Philippines Kut Holh Pidgin (West Africa) Poland Holh Ponapean Holh Portugal Holh Portugal Holh (Portugal) Punjabi Holh Quebec Kut Holh Quechua Holh (Ancash) Quechua Holh (Ayacucho) Quechua Holh (Bolivia) Quechua Holh (Cuzco) Quiche Holh Quichua (Chimborazo) Quichua (Imbabura) Rarotongan Holh Roma Holh (Masidonia) Romania Holh Romany (Macedonia) Cyrillic Romany (Serbia) Romany (Southern Greece) Ronga Runyankore Holh Russia Holh Russia Kut Holh Rutoro Holh Samoa Holh Sangir Sango Holh Saramaccan Holh Sena Holh Sepedi Holh Sepulana Serbia Holh Serbia Holh (Roman Cafang Hmanmi) Sesotho (Lesotho) Sesotho (South Africa) Seychelles Creole Holh Shona Holh Sidama Holh Silozi Holh Sinhala Holh Slovak Sign Language Slovakia Holh Slovenia Holh Solomon Islands Pidgin Holh Spain Holh Sranantongo Holh Sunda Swahili Holh Swahili Holh (Congo) Swati Holh Sweden Holh Tagalog Holh Tahiti Holh Tajiki Holh Tamil Holh Tarascan Holh Tatar Holh Telugu Holh Tetun Dili Thai Holh Thlanglei Africa Kut Holh Tigrinya Holh Tiv Holh Tlapanec Holh Tojolabal Holh Tok Pisin Holh Tonga Holh Totonac Holh Tshiluba Holh Tshwa Holh Tsonga Holh Tswana Holh Tuluk Holh (Canton) Tuluk Holh (Chanthar Hmanning) Tuluk Holh (Hlan Hmanning) Turkey Holh Tuvalu Holh Twi Holh Tzeltal Holh Tzotzil Holh Uigur Holh (Cyrillic Cafang Hmanmi) Ukraine Holh Umbundu Holh Urdu Holh Urhobo Holh Uruund Holh Uzbek (Roman) Uzbek Holh Venda Holh Vietnam Holh Wales Holh Wallisian Holh Waray-Waray Holh Wayuunaiki Holh Wolaita Holh Xhosa Holh Yapese Holh Yoruba Holh Zande Holh Zapotec Holh (Isthmus) Zulu Holh\nCAWN AWK CAPAR 36\n“Siangpahrang cu hmunkhat ah an pumh hna i cu hmun cu . . . Armageddon ti a si.”—BIAT. 16:16.\nHLA 150 Khamhnak caah Pathian Kawl\n1-2. (a) Minung caah Armageddon cu zeicah thawngṭha a si? (b) Hi capar ah zei kong dah kan i ruah hna lai?\nMI CHEUKHAT nih nuclear raldohnak asiloah leiser ral ruangah vawlei hi a rawk lai tiah an zumh. Asinain mah cu Baibal cawnpiakmi a si lo. Mah canah Baibal nih a rauhhlan ah raldohnak a um lai i mah nih ṭhatnak a chuahter lai tiah a ti. Mah raldohnak cu Armageddon ti a si. Mah raldohnak he aa tlaiin Baibal chimmi nih nuamhnak a kan hmuhter lai. (Biat. 1:3) Armageddon raldohnak nih minung kha a hrawk hna lai lo, mah canah a khamh hna lai. Zeiti lam in dah?\n2 Armageddon raldohnak nih minung uknak a donghternak thawngin minung kha a khamh hna lai tiah Baibal nih a langhter. Mah raldohnak nih miṭhalo pawl kha hrawk in miding mi pawl lawng a nunter hnanak thawngin le vawlei kha a rawh nakhnga lo a huhphenhnak thawngin minung kha a khamh hna lai. (Biat. 11:18) Mah kong kha hngalhthiam deuh awkah biahalnak pali in i ruah hna u sih: Armageddon timi cu zeidah a si? Armageddon hlanah zeidah a cang lai? Armageddon ah khamh kan si nakhnga zeidah tuah a herh? Armageddon a naih chin bantukin zeitindah zumhfek tein kan um khawh?\nArmageddon timi cu Zeidah a Si?\n3. (a) “Armageddon” timi biafang nih zeidah a chim duhmi a si? (b) Biathlam 16:14, 16 ningin Armageddon cu vawleicung ah a um taktakmi hmun a si lo tiah zeicah kan chim khawh?\n3 Biathlam 16:14, 16 rel. “Armageddon” timi biafang cu Baibal ah voikhat lawng langhter a si i “Megiddo Tlang” tiah sullam a ngeimi Hebru biafang in a rami a si. (Biat. 16:16) Megiddo cu hlanlio Israel khuapi pakhat a si. (Josh. 17:11) Asinain Armageddon cu vawleicung ah a um taktakmi hmun kha a chim duhmi a si lo. Jehovah doh awkah “vawleicung siangpahrang vialte” an i pumhmi kha a chim duhmi a si. (Biat. 16:14) Asinain hi capar ah “Armageddon” timi biafang kha vawleicung siangpahrang vialte an i pumh dih hnuah aa thawk colh hngami raldohnak ca zongah a hman. Armageddon cu langhternak hmun a si ti kha zeitindah kan hngalh khawh? Pakhatnak, Megiddo tlang cu a um taktakmi a si lo. Pahnihnak, Megiddo timi hmun cu a bit tuk caah “vawleicung siangpahrang vialte,” an ralkap pawl le an hriamnam pawl caah a za lai lo. Pathumnak, vawlei “singpahrang” hna nih vawleicung pumpi ah a ummi Pathian miphun an doh hna tikah Armageddon raldohnak cu aa thawk lai. Hi capar ah mah kong kha a langhter lai.\n4. Pathian nih a liannganmi hmanung bik raldohnak kha Megiddo he zeicah a pehtlaihter?\n4 Jehovah nih a liannganmi hmanung bik raldohnak kha Megiddo he zeicah a pehtlaihter? Baibal chan ah Megiddo le Jezreel Nelrawn pawngah ral tampi an rak i do. A caan ah Jehovah nih a miphun pawl kha raldohnak ah a bawmh hna. Tahchunhnak ah, “Megiddo ti pawngah” Sisera nih a hruaimi Kanaan ralkap tei awkah Israel Biaceihtu Barak kha Pathian nih a rak bawmh. Mah tikah Barak le profet Deborah nih khuaruahhar lam in teinak an hmuh caah Jehovah kha an lawmh. Hitin hla an sa: “Vancung khin arfi nih . . . Sisera cu a run tuk. Kishon tiva nih a fenh hna.”—Biac. 5:19-21.\n5. Barak raldohnak le Armageddon raldohnak cu zeiti lam in dah aa dan lai?\n5 Barak le Deborah nih an hla kha hitin an donghter: “Cu bantukin na ral vialte cu, maw BAWIPA, rawk dih hna seh. Sihmanhselaw na hawikom hna cu, ni khi a ṭhawnnak in a chuah bantuk khi si hna seh.” (Biac. 5:31) Armageddon raldohnak zongah Pathian ral pawl cu hrawh an si lai i Pathian a dawmi hna cu khamh an si lai. Asinain a biapi tukmi aa dannak pakhat cu Armageddon raldohnak ah cun Pathian miphun nih ral an doh a hau lai lo. Hriamnam hmanh an ngei lai lo. Jehovah le vancung a ralkap pawl ‘dai tein i bochan’ cu an ‘ṭhawnnak’ a si lai.—Isa. 30:15; Biat. 19:11-15.\n6. Armageddon raldohnak ah Pathian nih a ral pawl kha zeitindah a tei hna lai?\n6 Armageddon raldohnak ah Pathian nih a ral pawl kha zeitindah a tei hna lai? Lam tampi a hman khawh. Tahchunhnak ah, lihninh, rial le ṭek hna kha a hman khawh men. (Job 38:22, 23; Ezek. 38:19-22) A ral pawl kha anmahle anmah i doh ding zongin a tuah khawh. (2 Chan. 20:17, 22, 23) Cun miṭhalo pawl thah awkah vancungmi pawl zong kha a hman khawh hna. (Isa. 37:36) Pathian nih zei bantuk lam a hman hmanhah teinak tling a hmuh lai. A ral vialte cu hrawh dih an si lai i miding vialte cu khamh an si lai.—Ptb. 3:25, 26.\nArmageddon caah Atu in i Timtuah\nBaibal nih hmailei ah a cang hngami thil cheukhat kong a kan chimh. Vawleicung mi hna nih zeitindah an lehrulh lai ti kha kan mitthlam ah kan cuanter khawh. Nangtah zeitindah ka lehrulh lai tiah na ruat bal maw?\n(Catlangbu 7-15 zoh) *\nArmageddon Hlanah Zeidah A Cang Lai?\n7-8. (a) Vawlei hruaitu hna nih 1 Thesalon 5:1-6 ningin a um bal lomi zei bantuk thawng dah an thanh lai? (b) Mah thanhnak cu zeicah ṭih a nungmi lihbia a si?\n7 “Bawipa Ni” a rat hlanah “a dai dih ko i a him dih ko” timi thanhnak. (1 Thesalon 5:1-6 rel.) 1 Thesalon 5:2 i “Bawipa Ni” timi nih “harnak nganpi” kha a chim duhmi a si. (Biat. 7:14, NW) Harnak nganpi aa thawk cang lai ti kha zeitindah kan hngalh khawh? Baibal nih a um bal lomi thawngthanhnak kong a kan chimh. Mah thawngthanhnak cu harnak nganpi aa thawk cang lai ti a langhtermi hmelchunhnak a si lai.\n“A DAI DIH KO I A HIM DIH KO” TIMI THANHNAK\nVAWLEI NIH A LEHRULH LAI NING\n(Catlangbu 8 zoh)\nJEHOVAH MIPHUN NIH AN LEHRULH LAI NING\n8 Mah cu “a dai dih ko i a him dih ko” timi thawngthanhnak a si. Vawlei hruaitu hna nih zeicah cutin an chim lai? Fiang tein cun kan hngal lo. Biaknaklei hruaitu hna tah an i tel lai maw? An i tel men lai. Mah thawngthanhnak cu khuachia sinin a rami lihbia a si. Mah lihbia cu ṭih a nung tuk. Zeicahtiah mah nih mi pawl kha minung tuanbia lakah a ngan bikmi harnak aa thawk lioah kan him ko tiah a ruahter hna lai caah a si. Asinain ruahlopi in “rawhnak nih cun a den hna lai. . . . Nu cungah a tlungmi nau nganfah bantuk khi a si lai.” Zumhfekmi Jehovah salle hna he aa tlaiin tah zeitin? Harnak nganpi cu zeitik ah dah aa thawk lai ti kha a dikthliar in an hngalh lo caah harnak nganpi aa thawk tikah an khuaruah a har ko lai nain mah caah timhcia an si lai.\n9. Pathian nih Satan vawlei kha zeitindah a hrawh lai?\n9 Jehovah nih Noah chan lio bantukin Satan vawlei kha voikhat te ah a hrawk dih cikcek lai lo. Mah canah Satan vawlei cheubang pakhat kha a hrawh hmasa lai, mah hnuah a tangmi vialte kha a hrawh lai. Pakhatnak ah, a Liannganmi Babilon kha a hrawh lai. Mah cu a hmaan lomi Biaknak dihlak kha a si. Cun Armageddon raldohnak ah ramkhellei, ralkap le chawlehnak i telin Satan vawlei ah aa telmi vialte kha a hrawh hna lai. Mah a biapi tukmi pahnih kong kha atu i ruah hna u sih.\n10. Biathlam 17:1, 6 le 18:24 ningin Jehovah nih a Liannganmi Babilon kha zeicah a hrawh lai?\n10 ‘Hlawhhlangnu mi lianngannu dantatnak.’ (Biathlam 17:1, 6; 18:24 rel.) A Liannganmi Babilon nih Pathian min kha lam tampi in a chiahter. Pathian kong kha a hmaan loin a cawnpiak hna. Ramkhellei hruaitu pawl kha a bawmh hna. A nawlngeihnak kha a hman i a mi hna sinin a miak a lak. Pathian salle cheukhat i telin mi tampi kha a thah hna. (Biat. 19:2) Jehovah nih a Liannganmi Babilon kha zeitindah a hrawh lai?\n‘HLAWHHLANGNU MI LIANNGANNU DANTATNAK’\n(Catlangbu 11 zoh)\n(Catlangbu 12 zoh)\n11. “Sahrang sen” timi cu zeidah a si, mah kha a Liannganmi Babilon dohnak ah Pathian nih zeitindah a hman lai?\n11 Jehovah nih “ki pahra” a ngeimi “sahrang sen” hmangin “hlawhhlangnu” kha a hrawh lai. Mah ṭih a nungmi sahrang nih UN kha a aiawh. Ki pahra nih UN a bawmmi cozah pawl kha a aiawh hna. Pathian nih ri a khiahmi caan ah mah cozah pawl nih a Liannganmi Babilon kha an doh lai. Annih nih a chawva kha an chuh lai i a ṭhatlonak kha an langhternak thawngin “a ngeihmi vialte kha an chuh dih lai i taklawng in an chiah lai.” (Biat. 17:3, 16) Mah hrawhnak cu a rang tuk lai i nikhat ah a cangmi bantuk a si lai. Cucaah hlawhhlangnu a bawmmi hna cu an lau tuk lai. A hleiin “keimah cu bawiṭhutdan cung i a ṭhumi siangpahrang bawinu ka si. Nuhmei ka si lo, ngaihchiatnak cu ka ing bal lai lo” tiah i porhlaw ngaiin a rak chim tawn caah a si.—Biat. 18:7, 8.\n12. Miphun hna kha Jehovah nih zei tuah dah a awnh hna lai lo, zeicah?\n12 Pathian nih a mi hrawh awkah miphun hna kha a awnh hna lai lo. A miphun nih a min kha uangthlar ngaiin an i lak i a Liannganmi Babilon in chuak u timi a nawlbia kha an zulh. (Lam. 15:16, 17; Biat. 18:4) Cun mi pawl zong kha a Liannganmi Babilon in chuah khawh awkah an bawmh hna. Cucaah Jehovah salle cu a Liannganmi Babilon nih “dantatnak a hmuh ding kha” an i hrawm ve lai lo. Asinain zumhnak hneksaknak cu an tong lai.\nPathian miphun pawl cu khoika hmun i an um hmanhah dohnak an ton tikah Pathian kha an i bochan (Catlangbu 13 zoh) *\n13. (a) Gog cu ahodah a si? (b) Ezekiel 38:2, 8, 9 ningin Armageddon raldohnak cu zeitik ah dah aa thawk lai?\n13 Gog dohnak. (Ezekiel 38:2, 8, 9 rel.) Jehovah nih a hmaan lomi biaknak vialte a hrawh dih hnuah vawleicung ah biaknak pakhat lawng a um lai. Jehovah salle lawng an tang lai. Mah tikah Satan cu a thin a hung tuk lai i “thlarau thur” a simi, khuachia sinin a rami a hmaan lomi thawngpang kha a thanh lai. Mah thawngpang ruangah ram tampi in dirhmi phu nih Jehovah salle kha an doh hna lai. (Biat. 16:13, 14) Mah phu cu “Magog ram i a ummi . . . Gog” tiah auh a si. Gog nih Jehovah miphun a doh hna tikah aa thawk lai.—Biat. 16:16.\n“MAGOG RAM I A UMMI . . . GOG” DOHNAK\n(Catlangbu 14 zoh)\n14. Gog nih zeidah a hun hngalh lai?\n14 Gog nih “titsa hriamnam” a simi a ralkap ṭhawnnak kha aa bochan lai. (2 Chan. 32:8) Kannih cu Jehovah kha kan i bochan lai, asinain mi pawl hmuhnak ahcun mihrut kan lo men lai. Zeicahtiah a rak ṭhawng tukmi a Liannganmi Babilon kha a pathian hna nih “sahrang” le “ki pahra” sinin an rak khamh kho lo. (Biat. 17:16) Cucaah Gog nih fawi tein teinak ka hmu lai tiah aa ruahchan lai. ‘Vawlei a khuhtu khuadawm bantukin’ Jehovah miphun kha a doh hna lai. (Ezek. 38:16) Asinain tlawmpal ah Gog nih rap ah ka tla cang ti kha a hun hngalh lai. Rili Sen ah hrawh a simi Faroah bantukin Gog nih Jehovah ka doh ti kha a hun hngalh lai.—Ex. 14:1-4; Ezek. 38:3, 4, 18, 21-23.\n15. Jesuh nih teinak tling kha zeiti lam in dah a hmuh lai?\n15 Khrih le vancung a ralkap pawl nih Pathian miphun kha an huhphenh hna lai i Gog le a ralkap pawl kha an hrawh dih cikcek hna lai. (Biat. 19:11, 14, 15) Asinain a hmaan lomi lihbia a karhter i Armageddon raldohnak a chuahtertu, Jehovah a ral ngan bik a simi Satan nih tah zeidah a ton lai? Jesuh nih Satan le khuachia pawl kha dong hngal lo khor chungah kum thongkhat chung a hren hna lai.—Biat. 20:1-3.\nArmageddon ah Khamh Kan Si nakhnga Zeidah Tuah a Herh?\n16. (a) ‘Pathian a hngalmi’ kan si kha zeitindah kan langhter khawh? (b) Jehovah a hngalmi hna nih Armageddon raldohnak ah zeidah an ton lai?\n16 Biatak chungah kum tampi chung a um cangmi kan si ah, a umnak a sau rih lomi kan si ah Armageddon in khamh kan si nakhnga ‘Pathian kha hngalh’ in ‘Bawipa Jesuh kong thawngṭha ngaih’ a hau. (2 Thes. 1:7-9) Pathian nih a duhmi, a duh lomi le a phunglam hna kan hngalh tikah ‘Pathian a hngalmi’ kan si. Pathian kan dawt, a nawl kan ngaih i amah lawng kan biaknak thawng zongin Pathian kan hngalh kha kan langhter khawh. (1 Johan 2:3-5; 5:3) Cutin kan tuah ahcun Pathian nih a kan hngalh ve lai. Mah cu a mithmai ṭha kan hmu lai tinak a si. (1 Kor. 8:3) A phichuak cu Armageddon raldohnak in khamh kan si lai.\n17. ‘Bawipa Jesuh kong thawngṭha ngaih’ timi nih zeidah a chim duhmi a si?\n17 “Bawipa Jesuh kong thawngṭha” ah Baibal chung i Jesuh cawnpiaknak vialte aa tel. Mah kha kan nunnak ah kan hman tikah thawngṭha kan ngaih kan langhtermi a si. Mah ah Jehovah rian pakhatnak ah chiah, a dingmi Pathian phunglam zulh le Pathian Pennak kong chim aa tel. (Matt. 6:33; 24:14) Cun a biapi tukmi rian a ṭuanmi, chiti thuhmi Khrih unau pawl bawmh zong aa tel.—Matt. 25:31-40.\n18. Chiti thuhmi Khrih unau pawl nih an rak hmuhmi zaangfahnak kha zeitilam in dah an langhter ṭhan khawh lai?\n18 A rauhhlan ah Chiti thuhmi Pathian salle nih “tuu dang” pawl langhtermi zaangfahnak kha an langhter ṭhan khawh cang lai. (Johan 10:16) Zeitin in dah? Armageddon raldohnak aa thawk hlanah 144,000 cu a thi kho lomi thlarau in vancung ah thawhter an si lai. Annih cu vancung ralkap ah an i tel ve lai, cun Gog kha an doh lai i Pathian miphun a simi, “mibu nganpi” kha an huhphenh hna lai. (Biat. 2:26, 27; 7:9, 10) Chiti thuhmi Jehovah salle vawleicung an um lioah bawmhnak caanṭha kan hmuhmi cu mibu nganpi lak ah aa telmi kan caah tinvo sung taktak a si.\nDonghnak a Naih caah Zeitindah Zumhfek tein Kan um Khawh?\n19-20. Armageddon raldohnak a naih chin bantukin harnak lakah zeitindah zumhfek tein kan um peng khawh?\n19 Hi harnak caan chungah Jehovah mi hna cu harnak kan tong. Asinain lunglawmhnak he kan inkhawh. (Jeim. 1:2-4) A kan bawm khomi pakhat cu lungthin tak tein thlacam zungzalnak a si. (Luka 21:36) Cun atu kan chan kong he aa tlaimi chimchungbia hna i telin Baibal kha nifate kan hlathlai awk a si i kan hlathlaimi kong kha ṭha tein kan ruah awk a si. (Salm 77:12) Mah thil hna kha kan tuah i phungchimnak ah kan si khawh chungin kan i tel ahcun kan zumhnak a fek chin lai i kan i ruahchannak cu a ṭhawng chin lai.\n20 A Liannganmi Babilon hrawh a si tik le Armageddon raldohnak a dongh tikah zeitluk in dah naa nuamh lai khi ruathmanh. Cun Pathian min le cungnung bik a sinak kha mi vialte nih an upat tikah zeitluk in dah naa nuamh lai ti zong khi ruathmanh. (Ezek. 38:23) Armageddon cu Pathian a hngalmi, a Fapa nawl a ngaimi le a dongh tiang zumhfek tein a ummi hna caah thawngṭha a si.—Matt. 24:13.\nArmageddon raldohnak aa thawk hlanah zei bantuk thil cheukhat dah a cang lai?\n“A dai dih ko i a him dih ko” timi thawngthanhnak cu zeicah ṭih a nungmi lihbia a si?\nArmageddon a naih chin bantukin Jehovah cungah zeitindah zumhfek tein kan um peng khawh?\nHLA 143 Pathian Rian Ṭuan Buin Hngak\n^ cat. 5 Jehovah miphun nih Armageddon an hngahnak cu a sau cang. Hi capar ah Armageddon timi cu zeidah a si, Armageddon hlanah zeidah a cang lai ti le Armageddon a naih chin bantukin zeitindah zumhfek tein kan um khawh timi kong kha kan i ruah hna lai.\n^ cat. 71 HMANTHLAK FIANTERNAK: Kan pawngkam ah a cangmi thil pawl. Kannih cu (1) phungchimnak ah kan si khawh chungin kan i tel lai, (2) hmaan tein hlathlainak kan tuah lai i (3) Pathian huhphenhnak kha kan i bochan peng lai.\n^ cat. 85 HMANTHLAK FIANTERNAK: Jesuh le vancungmi pawl nih a cangmi thil kong kha an hngalh ti a zummi Khrihfa chungkhar pakhat inn ah luh dingin palik pawl cu timhcia an si.


Kalaymyo Ah Covid-19 Hrik Ngei Pa 4 An Karh Nihin Tiang Zawtnakngei 20 An Si – THE CHINLAND POST\nKalaymyo Ah Covid-19 Hrik Ngei Pa 4 An Karh Nihin Tiang Zawtnakngei 20 An Si\nSalai Bawi Lian Sang| TCP-Kalay| 2020 October 2| Kalaymyo ah Covid-19 hrik a ngeithar October 1 ni ah mi (4) an ichap. Sanmyo in pakhat le Yangon in a rak a tlungmi Natchawng khua ummi pakhat le khuachung ummi an si. October 1 tiangah tiang ah mizaw(20) an si cang.\nkhuachung sang pakhat a simi Sanmyo sang ah Covid-19 hrik ngei mi(13) a tambik le neihniam bik minung tam an um nak a si caah Sangchung um mi vialte cu Stay at Home ah September (29) ni thawk in chiah an si dih. Sangum mipi pawl din-ei kong ah Ngandamnak le tuanvo ngeitu volunteer nih tuanvo lak ding an si lai.\nKalaymyo ah Covid -19 pulral ruang ah Quarantine Center 11 a um cang. Khuachung Quarantine ah Kalay University, Siangsangrun No. (1), Siangsangrun No.(8), le Tida Ku Mit sizung(1), Nursing School(1) le Quarantine Ficility um Ramdang tlungmi (129) le Ramchung peng dang tlungmi(85) an um i Zawtnak hrik ngei Siizung kai mi 18, ai thlop lio mi 15, siizung in a tummi 3 an si.\nSanmyo sang ah innchungkhar(1650) le milu (8900) hlei an um. Sanmyo sang Stay at home an chiah cang caah mah sang he naihniam mi Taungpila sang, Tharzin sang, Tuangzalet sang, Tahan sang, le Kawlkulh khua vialte lam khar dih ding in sang volunteer, Meithat, sang khuabawi vialte hna nih humhinnak le ei-din kong tuanvo an lak lai.\nLam khar an si dih bantuk in milu 4 nak tam um lo in Stay at home chung khua mi hna he bia chim holh rel tik zong ah bia thlum al te in chawh ding ah khua bawi hna nih tuanvo an lak lai.\nTahan Bazaar zong September 29 in October 10 tiang khar chung a si lai. Kalaymyo Covid-19 pulralvennak committee bia khiahnak nawl a zul duhlo mi cu pul ralvennak upadi bantuk in thong kum khat le cheu tiang thlak ding an si lai tiah thawng kan theih. IRPD Kalay\nPrevious David Lai Nih Covid-19 Siizung Umnak Yangon Webaki Ah Volunteer Rian Bawmh Ah A Pum A Pe\nNext US President Donald Trump Te Nu Va Covid-19 Positive An Hmuh


MINTA MINTHANG, MIN MAW KUNN BIACHIM CU LUNGTHIN AZUR KO – The Chinlung Post\nKawlram minthang Minta Min Maw Kun biachim cu lung zong a fak, i ngeih zong a chia ngaingai. Alungput fiang tein a pa konghe pehtlaiin thilsining a langhter cang. Min Maw Kun nih a timi cu kei cu thlacam dah tilo cu tuah khawh mi zeihmanh ka ngei lo ee tiah a chim. Ralhrang kawlralkap hna nih ka pa an tleihmi kongah thawngthar zeihmanh ka thei lo.\nThawngpand Dang: Thla Khat Fai ah KIA nih Myanmar Ralkap Sakhaan 10 Hrawng an Lak. Kachin miphun hriamtlai KIA nih thla khat fai chung ah Myanmar ralkap sakhaan 10 hrawng an lak khawh, tiah theih a si. March 25 ah KIA nih abiapi ngaimi Myanmr ralkap sakhaan Alaw Bum an rak lak i cu caan thawk cun hmun kip ah kahdohnak fak ngaiin a chuak.


House ah Democrats an tam deuh caah house nih President Trump cu impeachment an tuah lai i Senate ah biaceih dingah an kuat lai. – Hakha Cherry\nHouse ah Democrats palai 222 an um i, Republican palai 211 an um ve. Republican palai minung pa 5 lawng nih impeachment tuah an duh. Mah hna cu At least six GOP members – Liz Cheney of Wyoming, Dan Newhouse of Washington, John Katko of New York, Fred Upton of Michigan, Jaime Herrera Beutler of Washington, le Adam Kinzinger of Illinois hna an si .\nRepublican nih cun Democrats pawl thil tuahmi cu sullam a ngei lomi a si, US caah thatnak nak in chiatnak a chuahpi lai, Democrats pawl nih Presided Donald Trump vote thlatu miilion 70 renglo mihmai an zoh chih a herh tiah an ti.Credit-Salai Lairamthang


Cutting Boards Plastic Pe Cutting Boardhdpe Cutting Boardplastic Cutting Board Jinhang Plastics Mobile Cutting Board Plastic Chopping Boards Wholesale Recursivainfo Mobile Cutting Board Plastic Chopping Boards Wholesale – ontherez.info\ncutting boards plastic pe cutting boardhdpe cutting boardplastic cutting board jinhang plastics mobile cutting board plastic chopping boards wholesale recursivainfo mobile cutting board plastic chopping boards wholesale.\nhow to remove stains from plastic cutting boards bren did how to remove stains from plastic cutting boards, cutting boards whats better wood or plastic kitchenknifeguru cutting board spread, kitchen chopped boards plastic chopping block kitchen square kitchen chopped boards plastic chopping block kitchen square antibacterial cutting board for fruit and vegetable , amazoncom commercial plastic cutting board set nsf x x commercial plastic cutting board set nsf x x inches , high quality thin and light weight rectangle plastic cutting board high quality thin and light weight rectangle plastic cutting board, ways to keep a glutenfree kitchen safebee colorful plastic cutting boards,amazoncom progressive pcb prep solutions cutting board juice amazoncom progressive pcb prep solutions cutting board juice grooves large thick chopping board dishwasher safe measures x kitchen , this is the secret to erasing stains from your cutting boards jillee remove stains from plastic cutting boards, colored chopping boardkitchenware plastic cutting board buy colored chopping boardkitchenware plastic cutting board, , cutting boards plastic kmart preserve large cutting board green in x in.\nPosted on 04/26/2019 09:51:55 am Full size cutting-boards-plastic-pe-cutting-boardhdpe-cutting-boardplastic-cutting-board-jinhang-plastics-mobile-cutting-board-plastic-chopping-boards-wholesale-recursivainfo-mobile-cutting-board.jpg


Dr.Sasa Nih Chin Mipi Pawl Sinah Chuncaw Ka Rawnh Hram Uh Tiah Zangfah A Nawl – Onlinenungak\nDr.Sasa Nih Chin Mipi Pawl Sinah Chuncaw Ka Rawnh Hram Uh Tiah Zangfah A Nawl\nCentral NLD nih tutan Myanmar rampi thimnak caah Chinram chung ah NLD nih teinak an hmuh khawh nak hnga tiah cawlcang tu ding i an lak mi pakhat Dr.Sasa nih cun Chin mipi pawl cu chuncaw fun piak ding in zangfah a nael i, chuncaw tiah a chim mi cu ei ding rawl siloin vote a chimnak tu a si.\nChuncaw kongkau ah Dr.Sasa nih cun “Ram le miphun caah kum 13 chung bak nunnak thap in rian ka rak tuan cang i tu kum zongah thazang chuah in tuan rih kai tim. A hlan nakin thawngdeuh le tha deuh in ram le mipi caah rian ka tuan khawhnak dingah na sin in chuncaw na rak ka funh/ rawnh ding in zangfah kan nawl. Chuncaw tiah ka chim mi cu November 8 ,rampi vote thlak ni ah NLD vote pek ding kan sawm mi a si. Voikhat chuncaw na ka funh piakmi cu keimah nih ka ei lai lo i, nangmah na miphun ka miphun a si mi chin mipi nih kum 5 chung nan ei lai tiah a ti.\n“Nangmah he na chungkhar dihlak nih chuncaw cu rak ka fun piak uh law November 8 ah NLD cu vote rak pe dih uh. NLD chingchiahnak cu a sen, arfi le Awtaw zuk aa tel lai. Na ca le mipi caah kum 13 chung nunnak thap in rianttuan tu ka si Dr. Sasa ka si’ tiah a langh ter.


Saya vabeilo le Thantlang CDF kong ah CNA kan pa le tlangtlak nak kan herh – Onlinenungak\nSaya vabeilo le Thantlang CDF kong ah CNA kan pa le tlangtlak nak kan herh\nSaya vabeilo le Thantlang CDF kong ah CNA kan pa le tlangtlak nak kan herh. Mara kan unau zong an lung atha lo tuk ko lai,Thantlang kan nau le zong khua tam pi an ruat ve cang lai kazumh i kan ton mi thil nih fim tam pi achimh hna lai zong ka zumh.\nSaya vabeilo thih nak a ton mi ruang ah kan lung atha lo tuk ko na in atu lio caan te hi kan do thlen nak tei naak kan hmuh nak aphi tete a van chuah ter tu an si te lai. Atu lio caan ban tuk te ah hin CNA kan pa le nih leklak van zuan hnaw duak i tlangtlak nak van um kho seh Law AA ni Rakhin ram80% kan uk an ti mi khi hi ban tuk thil te te hna hin van thok khawh ve ah cun ahnu zul thil ara ding mi ah mipi zong nih CNA ral kap cung ah zumh ngamh nak a le hngatchan nak ngan pi kan neih hna hnga i kan chiat kan that ah an mah kan chim ruah hna hnga i bia ceih aherh mi akan ceih lai dantat herh mi a kan tat lai i cu cu tei nak ti mi cu asi ko hnga?\nKan pa le CNA hrimhrim zong Uk naak lei he a peh tlai mi thil ah hin cun nan mah hrimhrim nan i sawh kalh ngai ahau mi dir hmun kan pha cu lo ah cun lei le dang hmanh ai seh ti asi i atu tein ralrin kan hau i nan tha nan tthawn ter ahau. Chin Uklian


CDF: Chin People's Defense Force Nih Ralhrang He An I Dohnak Report An Thlah - News and Media\nCDF: Chin People’s Defense Force nih ralhrang he an i aohnak report an thlah. Lt. Col. Zaw Zaw Soe, battalion commander of the Terrorist Army teilh in ralhrang lei minung 10 an thi. Nizan July 30 ah khan CAN he fonh CDF-Matupi le ralhrang an i kah hna i ralhrang lei minung 10 an thi i CDF-Matupi lei minung 3 an thi. CDF-Matupi a thimi hna Salai Kone Thang, Salai Har Tun and Salai Thang Chin San an si.\nThe Chin People’s Defense Force (CDF) nih hriam lianpi in an kan kah hna tiah a chim. Relchap – KNU Transportation Department Secretary P’doh Saw Ti Too Mual A Liam Karen National Union (KNU) transportation department chungtuan P’doh Taw Ti Too (kum 72) cu tuzing July 31 suimilam 9:52 ah thisen sangin mual a liam tiah theih a si.\nKNU central committee chungtel P’doh Saw Ti Too hi 1965 ah Karen dohthlennak ah a lut i, Karen National Liberation Army (KNLA) ah Major rank tiang rian a tuan mi a si i, 2012 ah transport department secretary rian a tlai mi a si. P’doh Saw Ti Too hi KNU/KNLA a tuan chungah 1971 kum coastal operation ah a tel mi pakhat a si ve pin ah brigade 7, Pago Yoma, eastern command, general headquarters tele.\nCommunication department,ramri pehtlaihnak Committee hna rian a rak tuan bal mi a si i, 2012 in a thih tiang transportation department chungtuan rian a tuan mi a si. Amah hi KNU/KNLA pakhat lawng hi Karen miphun hna teinak lam ah a kan hruai kho dingmi a si tiin zumhnak a ngei mi a si. A nupi hi Naw Se Se a si. Covid-19 lio a si caah an vuinak caan hi mi tlawmte lawng nih tuah a si lai tiin KIC nih a tial.


CHRISTMAS AH NAN BIAKINN, NAN INN, ,NAN DAWR ZEITIN NA TAMH LAI ? - Khuaruah Har News\nCHRISTMAS AH NAN BIAKINN, NAN INN, ,NAN DAWR ZEITIN NA TAMH LAI ?\nDecember1.12.17 zan lei sang cu dawr ah ka nau le he kan i chok ve. Dawrpi cu si kaw thil phun phun le thil dawh dawh atam, an dawr tamh nak nih Christmas muisam alen ter ngai ngai. An hla chuah mi te te nih Chrismas hla deuh an si fawn khrihfa tha pi ko ka lawhter hna.\nAsi nain Zumtu si lo fam cu an tamh mi atawk za an hngal rua lo ti awk in a um. Ka hnak aka do ngai mi thil pakhat cu hi hi asi. Wine(zuu) thawl zong santa lukhuh (X’mas lukhuh ah kan ruah mi)an khuh in an tamh nak ve.\nKa ruah mi pakhat te cu kan nih zumtu vial nih santa lukhuh/luchin cu Jesuh chuah asunhlawih tu le azum tak tak ni ca lawngah kan ruah fawn. An nih nih hi ti an ti hi zei an rel lo maw si hnga aruah awk an hngal lo dah si hnga ti ka ruat.\nKa hun ruah than mi cu aww Jesuh chuahcam(Christmas) hi zumlo tu hna nih cun lenglei tamh nak le zoh dawh nak ah pei an rak ruah rua hi ka ti. Kai chok len rih nain cu kong lawng ka ruat cang. kei hi teh tu kum Christmas ah lenglei dawh nak lawng ah abuai mi ka si sual la maw ti aka ruah ter than.\nJesuh chuah lio zong ah leng leidawh nak he arak congawr mi nih cun an tlolh nain Bawipa na sal nu hi na duh ning bang si ko seh ati ngam tu MERRY sin lawngin Kan khamh tu Bawi arak chuak kha muuu. C rdMc Kam Bik\nRelchap- RALZAM RIAHBUK AH NAUTE A CHUAK LAI!TUKHAL CAZUAL: “Puan in an zual i cawrawl einak kuang chungah khan an thlim, riahnak khualbuk ah khan an caah hmun a um lo” (Luka 2:7).\nChristmas thla, Jesuh chuah camtuak thla kan phan than cang. Kum dang tawn ah cun kan lungthin ai hlimhlau, lawmhnak nganpi kan ngei, Christmas Ni kan hei cuan i kan tha a tho.\nKhrihfabu le chungkhar le pumpak kip nih phun kip in rak lawmh le thangthat a si. Biakinn, inn le sang le veng lamton kip ah lawmhnak le thangthatnak tuah a si. Tu kum bel hlan bantuk in tuah khawh a si ti lo, lung a fak ko. Kan miphun pi in tihnak le phannak nih a kan khuh dih.\nKan khuapi hna, kan biakinn thatha hna, le kan lamton thatha ah Jesuh nih chuahnak ding le riahnak ding hmun a ngei ti rua lo. A caah hmun a um ti lo. Jesuh cu mission riantuan mi a si caah chuahnak hmun le riahnak hmun a kawl cuahmah.\nA nu Mary nih khuazei ah a dinh pi lai le a luhpi lai hngalh a si lo. Jesuh nih chuahnak le thangthatnak ai thimmi hmun cu Ralzam Riahbuk si dawh bik a si cang. Kan zamnak le kan i dornak riahbuk cio ah Jesuh a chuak lai.\nCuka lei cu Mary nih a fuhmi hmun a si. Jesuh nih nan i dornak lungkua le riahbuk ah nan sinah chuah ka duh tiah a ti. Cuka hmun cun Khamhtu Messiah rak lawm cio u sih law rak thangthat cio u sih.\nTuukhal hna nih caw inn kha biaknak le thangthatnak hmun ah an ser bang kannih zong nih kan riahbuk kha Khamhtu Messiah biaknak le thangthatnak hmun ah ser ve hna u sih. Chin miphun hna nan dihlak cungah Christmas lawmhnak le daihnak um ko seh. Crd: Thomas Thankep\nRALZAM RIAHBUK AH NAUTE A CHUAK LAI!


NLD DIRHMUN AN LANGHTER CANG EE, LUNGRAWK NGAI SI KO – The Chinlung Post\nKawlralkap ralhrang hna nih thlapa thlaruk chungah NLD Party chungin minung 324 an tlaih cang hna. February ni khat thok in ralhrang kawlralkap hna nih uknak an lak i, atu thlapa thlaruk chungah NLD Party chungtel minung 324 an tlaih cang hna. Hi an tlaihmi hna chungah ramkulh le ramtthen hluattaw palai hna zong an i tel tiah NLD CEC chungtel pakhat nih a chim.\n. Thawngpang dangKawlram tangka thlen cu van bak a tawng cang. Ralhrang kawlralkap nih uknak an lak hnu ah kawlram tangka man a ngei tilo, a ttum chuk chin lengmang cang. Atulio kawlram tangka thlen cu US tangka fangkhat ah kawlram in thongkhat le zasarih renglo a si. Tangka thlen le cawknak aa kei ti lo tiah tangka a thlengtu hna nih an chim.